ZMLUVA o poskytovaní komplexných stravovacích služieb

uzatvorená podľa ustanovení § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej v texte len ako „**Obchodný zákonník**") ako aj v súlade s § 536 a nasl. Obchodného zákonníka a ustanovení § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej v texte len ako „**Zákon o verejnom obstarávaní**") a zákona č. 278/1993 Z. z. o správe majetku štátu v znení neskorších predpisov (ďalej v texte len ako „**Zákon o správe majetku štátu**“), (ďalej v texte len ako „**Zmluva**“)

medzi:

Názov: **Psychiatrická liečebňa Samuela Bluma v Plešivci**

Sídlo: Gemerská 233, 049 11 Plešivec, Slovenská republika

IČO: 17 335 949

DIČ: 202 967 256

IČ DPH: SK 202 967 256

Bankové spojenie: Štátna pokladnica

IBAN: SK95 8180 0000 0070 0028 6514

Zastúpená: MUDr.Pavol Džodla, riaditeľ

(ďalej v texte len ako „**Objednávateľ**“)

a

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Zápis: *[doplní uchádzač]*

Bankové spojenie: *[doplní uchádzač]*

IBAN: *[doplní uchádzač]*

Zastúpená: *[doplní uchádzač]*

email: *[doplní uchádzač]*

(ďalej v texte len ako „**Poskytovateľ**“, resp. „**Zhotoviteľ**“)

(Objednávateľ a Poskytovateľ (Zhotoviteľ) ďalej v texte aj jednotlivo ako „**Zmluvná strana**“ a spoločne ako „**Zmluvné strany**“)

# **Úvodné ustanovenia**

* 1. Objednávateľ vyhlásil verejné obstarávanie na Projekt zverejnením Oznámenia o vyhlásení verejného obstarávania vo Vestníku verejného obstarávania č. [*doplní uchádzač*] zo dňa [*doplní uchádzač*] pod značkou č. [*doplní uchádzač*] (ďalej ako „**Verejná súťaž**“).
  2. Na základe výsledku verejného obstarávania Objednávateľ vybral Poskytovateľa (Zhotoviteľa) za účelom realizácie Projektu v zmysle podmienok tejto Zmluvy.

# **Všeobecné ustanovenia**

* 1. Pokiaľ z textu v tejto Zmluve jednoznačne nevyplýva inak, majú pojmy upravené v tejto Zmluve s veľkým začiatočným písmenom význam uvedený v čl. 2.2 tejto Zmluvy.
  2. Prehľad definovaných pojmov:

**Autorský zákon znamená zákon č. 185/2015 Z. z. Autorský zákon v znení neskorších predpisov.**

1. **Cena Diela** znamená rozpočet Zmluvnej ceny – ocenený výkaz výmer - v súlade s Ponukou Poskytovateľa (Zhotoviteľa), ktorý tvorí Prílohu č. 15 Zmluvy, t. j. časť Ponuky Poskytovateľa (Zhotoviteľa), ktorú Poskytovateľ (Zhotoviteľ) predložil do Verejnej súťaže vypracovaný v súlade so súťažnými podkladmi k Verejnej súťaži,
2. **Cenová ponuka** znamená Poskytovateľom (Zhotoviteľom) ocenený súpis prác a dodávok v rámci zhotovenia Diela na základe Projektovej dokumentácie v súlade s jeho ponukou predloženou vo Verejnej súťaži na Projekt,
3. **Deň účinnosti Zmluvy** je deň nasledujúci po dni zverejnenia Zmluvy v Centrálnom registri zmlúv,
4. **Dielo** na účely tejto Zmluvy znamená zhotovenie Priestorov novej prevádzky a presťahovanie existujúcej Stravovacej prevádzky vrátane dodávky, inštalácie a sprevádzkovania Nových zariadení Poskytovateľom (Zhotoviteľom) a uskutočnenie súvisiacich stavebných prác v rozsahu podľa Projektovej dokumentácie a v súlade s Povolením a príslušnými právnymi predpismi, pri zohľadnení zmien predmetu Diela v súlade s čl. 7.17 tejto Zmluvy,
5. **Doba trvania Zmluvy** znamená obdobie trvania tejto Zmluvy začínajúce Dňom odovzdania Staveniska a trvajúce do uplynutia doby dohodnutej v čl. 24 tejto Zmluvy,
6. **Dokumentácia k protokolárnemu odovzdaniu Diela** znamená súbor dokumentov, ktoré Poskytovateľ (Zhotoviteľ) odovzdá Objednávateľovi a ktorý obsahuje:
   1. dokumentáciu skutočného vyhotovenia Diela;
   2. certifikáty a elaboráty kvality;
   3. protokoly o vykonaní jednotlivých skúšok (skúšky vodotesnosti, tlakové skúšky, individuálne skúšky strojnotechnologických zariadení);
   4. záznamy skúšok a súhlasných stanovísk ohľadne vodovodných, elektrických a podobných prípojok;
   5. revízne správy elektrotechnických zariadení;
   6. protokoly o vykonaní individuálnych skúšok technologických zariadení;
   7. stavebný denník;
   8. revízne knihy;
   9. návrh prevádzkového poriadku ku skúšobnej prevádzke a schválený prevádzkový poriadok vrátane návodu na hlásenie porúch;
   10. doklady požadované podľa zákona o odpadoch.
7. **Deň odovzdania** **Staveniska** znamená deň protokolárneho odovzdania podľa čl. 2.2 bod w)(i) tejto Zmluvy,
8. **Elektronický systém nemocničného stravovania** znamená elektronický systém správy a objednávania Pacientskej a Zamestnaneckej stravy splňujúci požiadavky uvedené v Prílohe č. 4 tejto Zmluvy,
9. **Harmonogram prác** znamená podrobný časový plán zhotovenia Diela rozpracovaný na jednotlivé činnosti vypracovaný Poskytovateľom (Zhotoviteľom) na základe Projektovej dokumentácie, prípadne upravený Projektovou dokumentáciou, ktorý tvorí Prílohu č. 8 tejto Zmluvy,
10. **Jedlo pre pacientov** alebo „**Pacientske jedlá**“ znamená denná stravná dávka pre pacienta v zložení raňajky, desiata, obed, olovrant, večera a prípadne druhá večera alebo ktorákoľvek jej časť pripravená na základe objednávky zo zverejneného jedálneho lístka pre pacientov Objednávateľa vrátane pitného režimu v rozsahu Prílohy č. 5 tejto Zmluvy,
11. **Majetok** znamená nehnuteľný a hnuteľný majetok štátu vrátane Zariadení vo vlastníctve alebo správe Objednávateľa, ktorý v súlade s § 3 ods. 3 Zákona o správe majetku štátu sa považuje za prebytočný majetok štátu a ktorý Poskytovateľ (Zhotoviteľ) dočasne užíva v rozsahu a za podmienok tejto Zmluvy,
12. **Liberačná udalosť** znamená inú udalosť ako Vyššia moc, najmä: (i) nezavinenú škodu na Stavenisku a/alebo v Stravovacej prevádzke pri zhotovovaní Diela spôsobenú nepredvídateľnou udalosťou; (ii) podstatne horší stav Stravovacej prevádzky oproti stavu predpokladanému Projektovou dokumentáciou; (iii) zlyhanie alebo výpadky dodávok elektrickej energie, plynu, vody, pohonných hmôt alebo dopravy; (iv) oficiálny alebo neoficiálny štrajk, blokádu, zdržovanie prác alebo iný spor pokiaľ sa takéto udalosti týkajú celého relevantného odvetvia a nie iba Poskytovateľa (Zhotoviteľa) alebo Subjektu na strane Poskytovateľa (Zhotoviteľa); (v) nezískanie príslušného Povolenia a/alebo neskoršie získanie Povolenia, za podmienky, že udalosť nebola spôsobená konaním alebo opomenutím Poskytovateľa (Zhotoviteľa) alebo Subjektu na strane Poskytovateľa (Zhotoviteľa),
13. **Nové zariadenie** znamená každé nové technologické zariadenie Stravovacej prevádzky dodané, inštalované a sprevádzkované Poskytovateľom (Zhotoviteľom) v rámci zhotovenia Diela na základe Projektovej dokumentácie,
14. **Poskytovanie Stravovacích služieb v Obmedzenom rozsahu** znamená poskytovanie Stravovacích služieb v Prechodnom období v Stravovacej prevádzke, kedy môže (nie nutne musí) byť z prevádzkových dôvodov, a po dohode s Objednávateľom, obmedzený sortiment Zamestnaneckých jedál a Jedál pre pacientov, časová dostupnosť (otváracie hodiny jedálne) alebo iný parameter Stravovacích služieb (počet teplých večerí, rozsah diétneho systému a pod.),
15. **Poverená osoba** znamená Subjekt na strane Objednávateľa, určený Objednávateľom na účely článku 4 tejto Zmluvy,
16. **Povolenie** znamená akékoľvek predbežné alebo konečné povolenie, súhlas, licenciu, schválenie, rozhodnutie alebo oprávnenie požadované v súvislosti s Projektom, ktoré má vydať príslušná inštitúcia (t.j. orgán územnej samosprávy, štátnej správy alebo akákoľvek fyzická alebo právnická osoba, ktorej zákon zveril rozhodovanie v oblasti verejnej správy vo veciach súvisiacich so zhotovením Diela, Projektom, Službami),
17. **Právny predpis** znamená:
    1. platné všeobecne záväzné právne predpisy, ktoré sú súčasťou právneho poriadku Slovenskej republiky;
    2. príslušné interné smernice, metodológiu a iné nariadenia, ktoré sú pre Objednávateľa alebo Poskytovateľa (Zhotoviteľa) záväzné; a/alebo
    3. legislatívu Európskej únie,
18. **Prechodné obdobie** znamená obdobie počítané odo Dňa odovzdania Staveniska až po deň protokolárneho odovzdania Diela Objednávateľovi podľa čl. 2.2 bod w)(ii) tejto Zmluvy, maximálne však 18 mesiacov od nadobudnutia účinnosti Zmluvy, s prihliadnutím na predĺženie v dôsledku skutočností uvedených v čl. 24.2 tejto Zmluvy,
19. **Prevádzaný zamestnanec** znamená zamestnanec, ktorý je ku Dňu účinnosti Zmluvy preukázateľne v pracovnoprávnom vzťahu s Objednávateľom s pracovným zaradením na Stravovacej prevádzke,
20. **Priestory novej prevádzky** znamenajú nebytové priestory, ktoré Poskytovateľ (Zhotoviteľ) zhotoví v rámci zhotovenia Diela v súlade s Projektovou dokumentáciou a v ktorých bude poskytovať Stravovacie služby a Vlastnú prevádzku,
21. **Projekt** znamená zmiešanú zákazku na obstaranie Služieb, stavebných prác a financovania prác týkajúcich sa realizácie systému nemocničného stravovania podľa Projektovej dokumentácie uvedenej v prílohe č. 11 tejto Zmluvy,
22. **Projektová dokumentáciu** znamená dokumentácia podľa článku 6 Zmluvy,
23. **Protokolárne odovzdanie** znamená, podľa kontextu:
    1. protokolárne odovzdanie Staveniska vrátane dočasného odovzdania existujúcej Stravovacej prevádzky a jej priestorov do užívania Objednávateľom Poskytovateľovi (Zhotoviteľovi) za účelom zhotovenia Diela a poskytovania Stravovacích služieb v Prechodnom období,
    2. protokolárne odovzdanie Diela Poskytovateľom (Zhotoviteľom) Objednávateľovi po zhotovení Diela za účelom prechodu vlastníctva k Dielu a nebezpečenstva škody na Diele a odovzdanie Stravovacej prevádzky Poskytovateľom (Zhotoviteľom) Objednávateľovi; Pre vylúčenie pochybností platí, že v súlade s ustanovením bodu 9.2 tejto Zmluvy (ktoré má prednosť) Protokolárne odovzdanie Diela nezahŕňa prevod vlastníckeho práva a nebezpečenstva škody k Novým zariadeniam, ktoré zostávajú vo vlastníctve Poskytovateľa až do ukončenia poskytovania Služieb a prevodu vlastníckych práv k Novým zariadeniam na Objednávateľa. Vo vzťahu k Novým zariadeniam pri Protokolárnom odovzdaní Diela Poskytovateľ (Zhotoviteľ) síce odovzdá všetku Dokumentáciu k protokolárnemu odovzdaniu Diela, avšak Protokolárne odovzdanie Nových zariadení (na rozdiel od Protokolárneho odovzdania ostatných častí Diela) bude mať iba povahu akceptácie a verifikácie splnenia povinností Poskytovateľa (Zhotoviteľa) riadne vykonať Dielo vrátane Nových zariadení.
    3. protokolárne odovzdanie Majetku Poskytovateľovi (Zhotoviteľovi) Objednávateľom dočasne do užívania za účelom poskytovania Stravovacích služieb a Vlastnej prevádzky,
    4. protokolárne odovzdanie Majetku Poskytovateľom (Zhotoviteľom) Objednávateľovi po uplynutí Doby trvania Zmluvy,
24. **Služby** na účely tejto Zmluvy znamenajú poskytovanie Stravovacích služieb a všetkých ostatných služieb a plnení spojených s poskytovaním Stravovacích služieb,
25. **Stavenisko** sa pre účely Zmluvy rozumie miesto, na ktorom bude zhotovené Dielo Poskytovateľom (Zhotoviteľom) na adrese sídla Objednávateľa,
26. **Stravovacie služby** na účely tejto Zmluvy znamenajú výrobu a dodávku Zamestnaneckého jedla a Jedál pre pacientov v rozsahu stanovenom touto Zmluvou,
27. **Stravovacia prevádzka** – znamená existujúcu organizačnú jednotku Objednávateľa (vrátane priestorov), ktorej popis zariadení je uvedený v Prílohe č. 9 a prostredníctvom ktorej Objednávateľ vo vlastnej réžii poskytuje stravovanie pre svojich pacientov a zamestnancov,
28. **Subjekt na strane Poskytovateľa (Zhotoviteľa)** znamená každý z uvedených subjektov: Poskytovateľ (Zhotoviteľ), Subdodávateľ, Zástupca Poskytovateľa (Zhotoviteľa), projektant Poskytovateľa (Zhotoviteľa) a ich zástupcovia, predstavitelia, zamestnanci a splnomocnenci ako aj subdodávatelia alebo osoby, ktoré zamestnali alebo angažovali,
29. **Subjekt na strane Objednávateľa** znamená Objednávateľa a jeho predstaviteľov, zamestnancov a splnomocnencov a subdodávateľov alebo osobu, ktorú niekto z nich angažuje (vrátane Poverenej osoby), ale inú ako Poskytovateľ (Zhotoviteľ) a Subjekt na strane Poskytovateľa (Zhotoviteľa),
30. **Vlastná prevádzka** znamená výrobu jedál a poskytovanie gastronomických služieb Poskytovateľom (Zhotoviteľom) tretím stranám v zmysle článku 3.6 tejto Zmluvy,
31. **Vyššia moc** je mimoriadna okolnosť alebo udalosť, ktorá nastala po uzatvorení tejto Zmluvy, a ktorú pri všetkej starostlivosti Zmluvných strán nebolo možné predvídať a Zmluvné strany ju ani pri vynaložení maximálneho úsilia, ktoré od nich možno očakávať, nemohli odvrátiť ani ovplyvniť, a ktorá dočasne, alebo trvalo bráni splneniu ich povinností vyplývajúcich z tejto Zmluvy. Vyššou mocou je napr. živelná pohroma, vojna, vzbura a pod. .Za vyššiu moc sa nepovažujú okolnosti, ktoré vyplývajú z osobných a hospodárskych pomerov povinnej Zmluvnej strany, ako aj prekážky plnenia, ktoré bola táto Zmluvná strana povinná odstrániť alebo prekonať podľa tejto Zmluvy, obchodných zvyklostí alebo všeobecne záväzných právnych predpisov,
32. **Vyšší dodávateľ** znamená aktuálny dodávateľ energií, resp. vody a súvisiacich služieb,
33. **Zamestnanecké jedlo/Zamestnanecká strava** znamená obed, večera, resp. stravovanie v noci pripravené na základe objednávky zo zverejneného jedálneho lístka v rámci systému stravovania zamestnancov Objednávateľa v zložení: obed - polievka, hlavné jedlo a nápoj, večera, resp. stravovanie v noci - polievka, hlavné jedlo a nápoj.
34. **Zariadenia** znamenajú zariadenia v správe Objednávateľa uvedené v Prílohe č. 9 k tejto Zmluve, ktoré sa nachádzajú v Stravovacej prevádzke Objednávateľa ku Dňu odovzdania Staveniska.
    1. Pokiaľ z kontextu nevyplýva niečo iné, výklad tejto Zmluvy sa riadi nasledujúcimi pravidlami:
35. výrazy v jednotnom čísle označujú aj výrazy v množnom čísle a naopak;
36. každý z gramatických rodov označuje aj ostatné gramatické rody;
37. odkaz na túto Zmluvu je odkazom aj na jej prípadné zmeny, ak boli vykonané v súlade s touto Zmluvou;
38. odkazy na Právny predpis sú odkazmi na príslušnú právnu úpravu v platnom znení;
39. odkaz na akýkoľvek dokument je odkazom na dokument v jeho aktuálnom znení, vrátane jeho zmien, s výnimkou prípadov, keď sa podľa tejto Zmluvy na zmenu dokumentu vyžaduje súhlas niektorej zo Zmluvných strán a tento súhlas nebol poskytnutý;
40. nadpisy v tejto Zmluve majú iba informatívny charakter a nemajú vplyv na výklad jej ustanovení a
41. prílohy k tejto Zmluve sú jej neoddeliteľnou súčasťou.
    1. V prípade rozporu medzi ustanoveniami tejto Zmluvy a jej prílohami alebo inými dokumentmi vzťahujúcimi sa k Projektu sú rozhodujúce ustanovenia tejto Zmluvy.

# **Predmet Zmluvy**

* 1. Za podmienok uvedených v tejto Zmluve sa Poskytovateľ (Zhotoviteľ) zaväzuje zhotoviť Dielo a poskytnúť pre Objednávateľa Stravovacie služby pre pacientov a zamestnancov Objednávateľa.
  2. V rámci zhotovenia Diela sa Poskytovateľ (Zhotoviteľ) zaväzuje na vlastné náklady zhotoviť Dielo v súlade s Projektovou dokumentáciou.
  3. V rámci poskytovania Stravovacích služieb sa Poskytovateľ (Zhotoviteľ) zaväzuje:
     1. poskytovať stravovanie pre pacientov Objednávateľa, a to v rozsahu a súlade:
  4. s platným diétnym systémom Objednávateľa, ktorý tvorí Prílohu č. 1 tejto Zmluvy,
  5. s Metodickým pokynom MZ SR č. 719/92-C [Odporúčané zásady stravovania úprava diétneho systému],
  6. so Záväzným opatrením MZ SR č. 1685/1998-A [Zabezpečenie liečebnej výživy chorých - Vestník MZ SR čiastka 17-18],
  7. s Odborným usmernením č. 168/2006 [Organizácia klinickej výživy - Vestník MZ SR, čiastka 48-51],
  8. s Vyhláškou MZ SR č. 533/2007 Z.z. o podrobnostiach o požiadavkách na zariadenie spoločenského stravovania,
  9. s Vyhláškou MZ SR č. 553/2007 Z.z. o podrobnostiach o požiadavkách na prevádzku zdravotníckych zariadení z hľadiska ochrany zdravia,
  10. s Potravinovým kódexom SR pri zavedení a prevádzkovaní systému u HACCP ako Správna výrobná prax.
      1. poskytovať stravovanie pre zamestnancov Objednávateľa s nárokom na stravu v rozsahu stanovenom touto Zmluvou;
      2. zabezpečiť pitný režim pre pacientov Objednávateľa podľa Prílohy č. 5 tejto Zmluvy,
      3. pripravovať vždy čerstvé jedlá Pacientske jedlá / Zamestnanecké jedlá,
      4. zabezpečiť výdaj jedál formou samoobsluhy,
      5. zabezpečiť, aby stravníci (pacienti /zamestnanci Objednávateľa a tretie osoby) mohli odkladať použité podnosy s taniermi a príbormi na vhodné miesto,
      6. poskytovať Stravovacie služby sám, bez využitia Subdodávateľov.
  11. Za podmienok uvedených v tejto Zmluve sa Objednávateľ zaväzuje:
      1. odovzdať Poskytovateľovi (Zhotoviteľovi) Stavenisko na účely zhotovenia Diela,
      2. umožniť Poskytovateľovi (Zhotoviteľovi) užívanie Stravovacej prevádzky a Priestorov novej prevádzky, Zariadení a Nových zariadení počas Doby trvania tejto Zmluvy,
      3. poskytnúť Poskytovateľovi (Zhotoviteľovi) súčinnosť pri plnení povinností podľa tejto Zmluvy a
      4. zaplatiť Poskytovateľovi (Zhotoviteľovi) dohodnuté platby za zhotovenie Diela a poskytnuté Stravovacie služby v termíne a vo výške podľa tejto Zmluvy.
  12. Za podmienok uvedených v tejto Zmluve sa Poskytovateľ (Zhotoviteľ) zaväzuje prevádzkovať Stravovaciu prevádzku, spravovať Majetok, Priestory novej prevádzky a Nové zariadenia za účelom poskytovania Stravovacích služieb Objednávateľovi a Vlastnej prevádzky.
  13. Objednávateľ umožňuje, aby Poskytovateľ (Zhotoviteľ) počas doby trvania tejto Zmluvy poskytoval stravovacie služby aj iným osobám ako pacientom alebo zamestnancom Objednávateľa, avšak za vopred určených podmienok stanovených Objednávateľom v súlade s prílohou č. 17 tejto Zmluvy.

# **Práva a povinnosti Objednávateľa**

* 1. Objednávateľ sa zaväzuje, že po dobu trvania Zmluvy vyvinie primerané úsilie na to, aby poskytol Poskytovateľovi (Zhotoviteľovi) potrebnú súčinnosť pri plnení jeho záväzkov podľa tejto Zmluvy.
  2. Za účelom odstránenia akýchkoľvek pochybností sa za poskytnutie potrebnej súčinnosti zo strany Objednávateľa podľa tejto Zmluvy považuje najmä:
     1. Odovzdanie Staveniska Poskytovateľovi (Zhotoviteľovi) za účelom zhotovenia Diela najneskôr do 15 dní od nadobudnutia účinnosti Zmluvy,
     2. Odstránenie a likvidácia všetkých Zariadení vo vlastníctve alebo v správe Objednávateľa nachádzajúcich sa v Stravovacej prevádzke, ktoré by predstavovali prekážku pri zhotovovaní Diela Poskytovateľom (Zhotoviteľom) a Poskytovaní Stravovacích služieb v Obmedzenom rozsahu v súlade s touto Zmluvou, a zároveň ktoré nebudú potrebné a nevyhnutné na zhotovenie Diela a poskytovanie Služieb v Priestoroch novej prevádzky za predpokladu, že sa Objednávateľ nerozhodne inak. Na základe písomného oznámenia zo strany Poskytovateľa (Zhotoviteľa) Objednávateľ zabezpečí odstránenie a likvidáciu všetkých Zariadení vo vlastníctve alebo v správe Objednávateľa, ktoré Poskytovateľ (Zhotoviteľ) na základe predchádzajúcej obhliadky Stravovacej prevádzky písomne označí za prekážku pri zhotovovaní Diela a Poskytovaní Stravovacích služieb v Obmedzenom rozsahu a/alebo ich označí ako nepotrebné na zhotovenie Diela a poskytovanie Služieb v Priestoroch novej prevádzky.
     3. Bezodkladné poskytnutie potrebnej súčinnosti pri predkladaní všetkých podkladov, informácií alebo dokumentácie, ktoré sú nevyhnutne potrebné pre riadne plnenie záväzkov z tejto Zmluvy zo strany Poskytovateľa (Zhotoviteľa),
     4. Bezodkladné poskytnutie súčinnosti pri získavaní akýchkoľvek Povolení potrebných na plnenie záväzkov Poskytovateľa (Zhotoviteľa) podľa tejto Zmluvy,
     5. Zabezpečenie Poverenej osoby, ktorá bude k dispozícií Poskytovateľovi (Zhotoviteľovi) počas celého obdobia zhotovovania Diela, a ktorá bude Objednávateľom poverená na komunikáciu medzi Objednávateľom a Poskytovateľom (Zhotoviteľom) a zodpovedná za riešenie požiadaviek Poskytovateľa (Zhotoviteľa) vo veciach práv a povinností v súlade s touto Zmluvou osobne v pracovnej dobe a telefonicky po pracovnej dobe. Objednávateľ určil ako poverenú osobu :

1. za časť týkajúcu sa zhotovenia Diela: p. Fifik Ondrej, správca PL Plešivec, tel.: 058 7921 156 kl. 260, mob.: 0905 315 022, e-mail: spravca@pl-plesivec.sk,, a
2. za časť týkajúcu sa poskytovania Stravovacích služieb: p. Bodnárová Marta, vedúci nutričný terapeut, 058 7621 156, kl .271. (kuchyňa kl. 272), dietna@pl-plesivec.sk,
   * 1. Ak má Poskytovateľ (Zhotoviteľ) vykonať v zmysle tejto Zmluvy nejaký úkon, ktorý môže vykonať iba Objednávateľ, potom Objednávateľ súhlasí s tým, že vykoná takéto kroky v rámci svojich kompetencií a to tak, že tieto úkony vykoná sám namiesto Poskytovateľa (Zhotoviteľa) alebo udelí Poskytovateľovi (Zhotoviteľovi) splnomocnenie alebo iné oprávnenie, ktoré umožní Poskytovateľovi (Zhotoviteľovi) tento úkon vykonať, za predpokladu, že Objednávateľ má právomoc tento úkon vykonať alebo takéto splnomocnenie či iné oprávnenie udeliť.
   1. Objednávateľ je povinný zdržať sa akéhokoľvek konania, ktoré by čo i len potenciálne mohlo znamenať prekážku v plnení práv a povinností Poskytovateľa (Zhotoviteľa) podľa tejto Zmluvy.
   2. Objednávateľ je ku Dňu odovzdania Staveniska povinný odovzdať Poskytovateľovi (Zhotoviteľovi) do dočasného užívania aj existujúcu Stravovaciu prevádzku.
   3. O dočasnom odovzdaní Stravovacej prevádzky Poskytovateľovi (Zhotoviteľovi) podľa bodu 4.4 tohto čl. Zmluvy bude vypracovaný preberací protokol podpísaný oboma Zmluvnými stranami, pričom súčasťou preberacieho protokolu bude aj zoznam Zariadení preberaných Poskytovateľom (Zhotoviteľom) do užívania ako aj Zariadení, ktoré majú byť podľa tejto Zmluvy odstránené a zlikvidované Objednávateľom podľa bodu 4.2.2 tejto Zmluvy. Súčasťou preberacieho protokolu podľa predchádzajúcej vety budú okrem iného aj údaje o stavoch na meračoch energií (napr. elektrická energia, plyn, teplá voda (ďalej len „TÚV“) a studená voda (ďalej len „SV“) atď.) viažuce sa k Stravovacej prevádzke a prípadne ďalšia dokumentácia potrebná k užívaniu tejto Stravovacej prevádzky na účely zhotovenia Diela v rozsahu tejto Zmluvy a/alebo dokladujúca stav priestorov Stravovacej prevádzky ku Dňu odovzdania Staveniska. Pre vylúčenie pochybností pokiaľ údaje o stavoch energií nie je možné z objektívnych príčin zistiť, bude obsahom preberacieho protokolu dohoda Zmluvných strán o spravodlivom spôsobe technického výpočtu alebo dohoda o spôsobe určenia zodpovednej osoby, ktorá údaje o stavoch energií stanoví s konečnou platnosťou.
   4. Objednávateľ je oprávnený vykonávať kontrolu množstva a kvality poskytovaných Stravovacích služieb podľa svojej potreby prostredníctvom stravovacej komisie Objednávateľa. Konkrétnych členov stravovacej komisie upresní Objednávateľ najneskôr pri podpise tejto Zmluvy v rámci prílohy č. 6 tejto Zmluvy.

# **Práva a povinnosti Poskytovateľa (Zhotoviteľa)**

* 1. Poskytovateľ (Zhotoviteľ) sa zaväzuje na vlastné náklady zhotoviť Dielo v zmysle Projektovej dokumentácie, v súlade s Právnymi predpismi a článkom 7. tejto Zmluvy. Poskytovateľ (Zhotoviteľ) sa zaväzuje, že po zhotovení Diela, toto Protokolárne odovzdá Objednávateľovi podľa čl. 2.2bod w)(ii) tejto Zmluvy tak, aby Objednávateľ mohol o ňom riadne účtovať.
  2. Poskytovateľ (Zhotoviteľ) sa zaväzuje poskytovať Stravovacie služby v rozsahu podľa článkov 11., 12., 14. a 15. tejto Zmluvy.
  3. Poskytovateľ (Zhotoviteľ) sa zaväzuje hradiť všetky náklady na dodávku vody a odvádzanie odpadových vôd, na elektrickú energiu, zemný plyn, tepelnú energiu, na odvoz a likvidáciu komunálneho odpadu, ktoré vzniknú v súvislosti so zhotovením Diela, poskytovaním Stravovacích služieb a Vlastnej prevádzky v súlade s prílohou č. 2 tejto zmluvy, pričom:
     1. Pred zahájením realizácie Diela Poskytovateľ (Zhotoviteľ) na vlastné náklady nainštaluje dočasné meradlá v Stravovacej prevádzke s platným overením na jednotlivé druhy médií, na základe ktorých bude Objednávateľ Poskytovateľovi (Zhotoviteľovi) fakturovať energie, resp. ak je to možné, budú využité pôvodné podružné meradlá Objednávateľa. V prípade, ak nebude možné z technických príčin nainštalovať meracie zariadenia alebo by to vyvolalo potrebu investícií Poskytovateľa (Zhotoviteľa) do existujúcich rozvodov podstatne presahujúcu obvyklé očakávateľné náklady vynakladané v podobných situáciách, tak náklady na energie budú vypočítavané podľa m2 prípadne, podľa platnej legislatívy Slovenskej republiky a po vzájomnom odsúhlasení Poskytovateľa (Zhotoviteľa) s Objednávateľom,
     2. Najneskôr ku dňu skončenia Prechodného obdobia Poskytovateľ (Zhotoviteľ) na vlastné náklady nainštaluje v Priestoroch novej prevádzky fakturačné meradlá (s platným overením a certifikátom), na základe ktorých bude Objednávateľ fakturovať Poskytovateľovi (Zhotoviteľovi) energie,
     3. Inštaláciu meradiel podľa bodu 5.3.1 a 5.3.2 zrealizuje registrovaná osoba, resp. jej zástupca s platným certifikátom na tento účel. Za správnosť merania a udržiavanie meradiel v dobrom technickom stave je v plnej miere zodpovedný Poskytovateľ (Zhotoviteľ). Meradlá budú nainštalované na mieste v Priestoroch novej prevádzky, ktoré v súčinnosti s Poskytovateľom (Zhotoviteľom) určí Objednávateľ ako bod napojenia, ktorý je technicky a prístupom najvhodnejší. Pri inštalácii jednotlivých meradiel bude prítomná zodpovedná osoba poverená Objednávateľom: p. Fifik Ondrej, správca PL Plešivec, p. Ivan Gondáš (obaja majú rovnaké kontaktné údaje), tel.: 058 7921 156 kl. 260, mob.: 0905 315 022, e-mail: spravca@pl-plesivec.sk,
     4. Zmluvné strany sa zaväzujú najneskôr do 3 dní od inštalácie meradiel podľa bodu 5.3.1 a 5.3.2 spísať a svojimi podpismi spoločne potvrdiť výrobné čísla meradiel a ich počiatočný stav, od ktorého sa bude odpočítavať hodnota spotrebovaných energií pre účely tejto Zmluvy,
     5. Spotreba jednotlivých druhov energií bude Poskytovateľovi (Zhotoviteľovi) fakturovaná v závislosti od skutočne odobratého množstva jednotlivých energií na základe odpočtu z meradiel, ktorý Objednávateľ uskutoční vždy prvý pracovný deň kalendárneho mesiaca. Za účelom uskutočnenia odpočtu sa Poskytovateľ (Zhotoviteľ) zaväzuje sprístupniť meradlá zodpovednej osobe poverenej Objednávateľom,
     6. Objednávateľ sa zaväzuje poskytovať a fakturovať Poskytovateľovi (Zhotoviteľovi) dodávky energií a poskytovanie služieb za rovnakých podmienok, aké má dohodnuté v samostatných zmluvách uzatvorených so svojimi Vyššími dodávateľmi. Poskytovateľ (Zhotoviteľ) sa zaväzuje Objednávateľovi uhrádzať cenu za dodávané energie a služby v súlade s článkom 5.3 a Prílohou č. 2 k tejto Zmluve,
     7. Ceny za dodané energie a poskytnuté služby sa zaväzuje Poskytovateľ (Zhotoviteľ) platiť Objednávateľovi na základe vystavenej faktúry. Zmluvné strany súhlasia so skutočnosťou, že ceny, spôsob výpočtu ceny ako aj dodávatelia energií a poskytovatelia služieb Objednávateľa v čase uzatvorenia Zmluvy sú uvedené v Prílohe č. 2 tejto Zmluvy. Akékoľvek zmeny Prílohy č. 2 nebudú predmetom dodatku k tejto Zmluve, ale len predmetom písomného oznámenia Objednávateľa Poskytovateľovi (Zhotoviteľovi),
     8. Poskytovateľ (Zhotoviteľ) berie na vedomie a súhlasí so skutočnosťou, že Objednávateľ môže zmeniť ceny za dodávky energií a poskytovanie služieb, podľa aktuálnych cenových predpisov a aktuálnych cien Vyšších dodávateľov,
     9. V prípade zmeny cien za dodávky energií a poskytovanie služieb podľa Prílohy č. 2 tejto Zmluve sa táto skutočnosť premietne do faktúry bez uzatvorenia dodatku k tejto Zmluve, o zmene ceny za dodávky energií a poskytovanie služieb Objednávateľ informuje písomne Poskytovateľa (Zhotoviteľa) najneskôr súčasne s doručenou faktúrou.
  4. Objednávateľ doručí faktúry za dodávky energií a poskytovanie služieb najneskôr do 15. kalendárneho dňa nasledujúceho mesiaca, za ktorý sa fakturujú dodávky energií a poskytovanie služieb, pričom splatnosť faktúr je 60 dní odo dňa jej doručenia Poskytovateľovi (Zhotoviteľovi).
  5. Zmluvné strany sa dohodli, že Objednávateľ bude Poskytovateľovi (Zhotoviteľovi) poskytovať dodávky energií a služby za podmienok uvedených v Prílohe č. 2 tejto Zmluvy.

# 

# **Projektová dokumentácia a práva duševného vlastníctva a softwarového vybavenia a podpory**

* 1. Objednávateľ v deň podpisu Zmluvy poskytne kompletnú Projektovú dokumentáciu pre zhotovenie Diela Poskytovateľovi (Zhotoviteľovi), ktorá bola súčasťou súťažných podkladov vo verejnom obstarávaní.
  2. Projektová dokumentácia je dokumentácia na všetky príslušné stavebné a/alebo rekonštrukčné práce na zhotovenie Diela, vyhotovená zo strany Objednávateľa a tvorí Prílohu č. 11 tejto Zmluvy. Súčasťou Projektovej dokumentácie je aj dokumentácia týkajúca sa Stravovacej prevádzky a existujúceho stavu v Stravovacej prevádzky.
  3. Poskytovateľ (Zhotoviteľ) je povinný pri zhotovení Diela postupovať v súlade s Projektovou dokumentáciou.

* 1. V prípade, že Dielo a/alebo akákoľvek časť predmetu plnenia podľa tejto Zmluvy bude mať povahu autorského diela v zmysle Autorského zákona, tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to výhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že odmena Zhotoviteľa za poskytnutie licencie/sublicencie zahrnutá v odplate za Stravovacie služby.
  2. Predmetom plnenia podľa tejto Zmluvy je výslovne aj udelenie licencií/sublicencií k počítačovým programom (ak také sú) dodaným Objednávateľovi v zmysle tejto Zmluvy. Zhotoviteľ udeľuje Objednávateľovi dňom prevzatia Diela podľa § 65 zákona Autorského licenciu/sublicenciu za rovnakých podmienok ako v bode 6.4 tejto Zmluvy.
  3. Zhotoviteľ prehlasuje, že dodaním (i) akéhokoľvek softwarového či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela a/alebo akejkoľvek časti predmetu plnenia podľa tejto Zmluvy nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela alebo akejkoľvek časti predmetu plnenia podľa tejto Zmluvy.
  4. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela alebo akejkoľvek časti predmetu plnenia podľa tejto Zmluvy, či akýchkoľvek iných osôb, potrebné pre prevádzkovanie Diela alebo akejkoľvek časti predmetu plnenia podľa tejto Zmluvy.
  5. Objednávateľ prevzatím Diela alebo akejkoľvek časti predmetu plnenia podľa tejto Zmluvy nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
  6. Zhotoviteľ sa zaväzuje Objednávateľ odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom alebo akoukoľvek časťou predmetu plnenia podľa tejto Zmluvy, ktorý vznikne z alebo v súvislosti s Dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.

# **Zhotovenie Diela**

* 1. Poskytovateľ (Zhotoviteľ) sa zaväzuje na vlastné náklady riadne a včas zhotoviť Dielo v zmysle Projektovej dokumentácie, v súlade s Právnymi predpismi, v súlade so schválenou Projektovou dokumentáciou pri zohľadnení Zmien predmetu Diela v zmysle čl. 7.17 tejto Zmluvy a za týmto účelom sa zaväzuje zabezpečiť akékoľvek potrebné Povolenia, k čomu sa Objednávateľ zaväzuje poskytnúť mu všetku potrebnú súčinnosť, vrátane udelenia plnej moci na konanie za Objednávateľa.
  2. Poskytovateľ (Zhotoviteľ) sa zaväzuje na vlastné náklady zhotoviť Dielo pre výrobu a výdaj Jedál pre pacientov hospitalizovaných u Objednávateľa a na výdaj jedál pre zamestnancov Objednávateľa.
  3. Poskytovateľ (Zhotoviteľ) sa zaväzuje zhotoviť Dielo najneskôr do konca Prechodného obdobia, pričom je povinný dodržiavať postup prác a realizovať ich v tejto lehote v súlade s Harmonogramom prác, ktorý tvorí Prílohu č. 8 tejto Zmluvy a zároveň takto riadne zhotovené Dielo sa zaväzuje odovzdať na základe Protokolárneho odovzdania Objednávateľovi podľa čl. 2.2 bod w)(ii) tejto Zmluvy za účelom prechodu vlastníctva k Dielu a rizikám škody na Diele (účel odovzdania Diela - prechod vlastníctva a rizika škody na Diele sa nedotýka Nových zariadení).
  4. Protokolárne odovzdanie Diela Poskytovateľom (Zhotoviteľom) Objednávateľovi podľa čl. 2.2 bod w)(ii) tejto Zmluvy v rámci zmluvnej ceny za Dielo zahŕňa aj povinnosť Poskytovateľa (Zhotoviteľa):
     1. zabezpečiť Dokumentáciu k protokolárnemu odovzdaniu Diela, a tú odovzdať Objednávateľovi pri odovzdaní Diela;
     2. uviesť realizované Dielo, resp. ktorúkoľvek jeho časť do prevádzky, vrátane vykonania potrebných skúšok zariadení, ktoré sú súčasťou Diela;
     3. zabezpečiť riadnu kolaudáciu Diela za predpokladu poskytnutia súčinnosti zo strany Objednávateľa podľa čl. 4.2.4 tejto Zmluvy;
     4. zabezpečiť k odovzdaniu a prevzatiu Diela originály všetkých dokladov a dokumentov vzťahujúcich sa k Dielu (t.j. Dokumentáciu k protokolárneho odovzdaniu Diela), najmä originály všetkých dokladov potrebných k riadnemu užívaniu Diela a k neobmedzenému disponovaniu s Dielom.
  5. Záruky Diela
     1. Pod zhotovením Diela sa rozumie úplné a odborné zhotovenie plne funkčného Diela bez vád a nedorobkov pri zohľadnení Zmien predmetu Diela v zmysle čl. 7.17 tejto Zmluvy. Poskytovateľ (Zhotoviteľ) sa zaväzuje zhotoviť Dielo kompletne vo všetkých činnostiach tak, ako je uvedené v predchádzajúcej vete s tým, že všetky k tomu potrebné náklady sú zahrnuté v zmluvnej cene Diela.
     2. Osoby a všetky veci hmotnej i nehmotnej povahy, ako aj splnenie akýchkoľvek podmienok, ktoré sú potrebné k riadnemu splneniu záväzkov Poskytovateľa (Zhotoviteľa) pri zhotovení Diela podľa tejto Zmluvy je povinný zaobstarať Poskytovateľ (Zhotoviteľ), a to na svoje náklady a na svoje nebezpečenstvo.
     3. Všetky materiály, dodávky a výkony potrebné k zhotoveniu Diela zabezpečuje Poskytovateľ (Zhotoviteľ) v súlade s Projektovou dokumentáciou v rámci zmluvnej ceny Diela tak, aby zodpovedali platným právnym/ technickým normám a zmluvným podmienkam. Poskytovateľ (Zhotoviteľ) sa zaväzuje použiť pri realizácii Diela materiály, výrobky a zariadenia a technológie v súlade s Cenovou ponukou s tým, že Poskytovateľ (Zhotoviteľ) je povinný dbať na to, aby bola dosiahnutá čo najväčšia efektivita a kvalita vzhľadom na účel Zmluvy. V prípade použitia iných materiálov než výslovne uvedených v Projektovej dokumentácii, Zhotoviteľ preukáže ekvivalenciu ním použitých materiálov.
     4. Zhotoviteľ ručí za to, že zrealizuje Dielo tak, aby jednotlivé súčasti Diela boli po ich dokončení spôsobilé na ich odovzdanie.
     5. Zhotoviteľ poskytuje na Dielo, resp. na jeho časti týkajúce sa všetkých stavebných a rekonštrukčných prác záruku v dĺžke 60 mesiacov a na ostatné časti Diela záruku v dĺžke 24 mesiacov, resp. minimálne v takej dĺžke ako ju poskytujú jednotliví výrobcovia a dodávatelia použitých materiálov Diela, resp. časti Diela, pričom záručná doba začína plynúť odo dňa Protokolárneho odovzdania Diela podľa čl. 2.2 bod w)(ii) tejto Zmluvy (ďalej v texte aj ako „**Záručná doba**“). Záruku podľa tohto bodu poskytuje Zhotoviteľ (Poskytovateľ) na časti Diela, ktoré prevádza do vlastníctva Objednávateľa ihneď po zhotovení Diela, t. j. nevzťahuje sa na Nové zariadenia.
     6. Na vyzvanie Objednávateľa je Poskytovateľ (Zhotoviteľ) povinný počas Záručnej doby odstrániť všetky vzniknuté vady Diela na svoju zodpovednosť a náklady, a to v primeranej lehote vzhľadom na povahu a rozsah vady dohodnutej medzi Poskytovateľom (Zhotoviteľom) a Objednávateľom, najneskôr v lehote 30 pracovných dní. Poskytovateľ (Zhotoviteľ) sa zaväzuje začať s odstraňovaním prípadných vád Diela bezodkladne, najneskôr však do 48 hodín od uplatnenia oprávnenej reklamácie Objednávateľom. Pri závažnej poruche alebo vade Diela, ktorá zabraňuje prevádzke je Poskytovateľ (Zhotoviteľ) povinný začať s odstraňovaním vád do 24 hodín.
     7. Poskytovateľ (Zhotoviteľ) je povinný odstrániť prípadné vady Diela, za ktoré zodpovedá, a ktoré vznikli počas Záručnej doby, na základe písomnej reklamácie Objednávateľa. Objednávateľ sa zaväzuje a je povinný uplatniť reklamáciu vady Diela bez zbytočného odkladu od jej zistenia, písomnou formou u Poskytovateľa (Zhotoviteľa). Ak nedôjde k dohode o lehote podľa bodu 7.5.6 Zmluvy, je Poskytovateľ (Zhotoviteľ) zaviazaný takéto vady odstrániť v čo najkratšej technicky možnej lehote v závislosti od rozsahu a povahy vady. Podľa voľby Objednávateľa budú vady odstránené buď opravou, výmenou vadnej veci, alebo bude poskytnutá primeraná zľava, ktorú v prípade spornosti určí znalec podľa dohody Zmluvných strán.
     8. Ak Poskytovateľ (Zhotoviteľ) neodstráni riadne reklamované vady Diela, za ktoré zodpovedá, v lehote tak, ako je uvedené vyššie, môže Objednávateľ požadovať primeranú zľavu z ceny Diela, alebo má právo dať odstrániť vady Diela tretej osobe na náklady Poskytovateľa (Zhotoviteľa).
     9. Objednávateľ sa zaväzuje poskytnúť Poskytovateľovi (Zhotoviteľovi) nutnú súčinnosť potrebnú k odstráneniu vád Diela. Pre účely operatívneho odstránenia pozáručných vád Objednávateľ vystaví Poskytovateľovi (Zhotoviteľovi) plnú moc na konanie v jeho mene.
     10. Poskytovateľ (Zhotoviteľ) nezodpovedá za vady a nedorobky Diela, ktoré boli spôsobené použitím pokynov, podkladov a vecí preukázateľne poskytnutých Objednávateľom a Poskytovateľ (Zhotoviteľ) ani pri vynaložení odbornej starostlivosti nemohol zistiť ich nevhodnosť, alebo na ich nevhodnosť písomne upozornil Objednávateľa, a ten na ich použití písomne trval. Poskytovateľ (Zhotoviteľ) je povinný písomne upozorniť Objednávateľa bez zbytočného odkladu na nevhodnú povahu vecí prevzatých od Objednávateľa alebo pokynov daných mu Objednávateľom na vykonanie Diela, ak Poskytovateľ (Zhotoviteľ) mohol túto nevhodnosť zistiť pri vynaložení odbornej starostlivosti, pričom v prípade nesplnenia tejto povinnosti, zodpovedá Poskytovateľ (Zhotoviteľ) za vady Diela spôsobené použitím nevhodných vecí odovzdaných Objednávateľom alebo pokynov daných mu Objednávateľom.
     11. Poskytovateľ (Zhotoviteľ) preberá záväzok k odstráneniu všetkých vád Diela, za ktoré zodpovedá v Záručnej dobe na svoje náklady a súčasne sa zaväzuje, že v priebehu zhotovovania Diela a plnenia svojich záväzkov z tejto Zmluvy, bude činiť opatrenia zamedzujúce vzniku vád Diela, počínajúc kontrolou kvality podkladov pre uzavretie Zmluvy, dodávaných komponentov a materiálov a ich atestov, kontrolou dodržiavania technologických postupov, vrátane prác a činností svojich subdodávateľov. Na požiadanie Objednávateľa sa Poskytovateľ (Zhotoviteľ) za primeranú odplatu zaväzuje aj k odstráneniu vád Diela, za ktoré nezodpovedá.
     12. Záručná doba na reklamované Dielo, resp. časť Diela neplynie po dobu počínajúc dátumom uplatnenia oprávnenej reklamácie Objednávateľom a končiac dňom prevzatia Diela, resp. časti Diela Objednávateľom po odstránení vady. Na vymenené časti Diela poskytne Poskytovateľ (Zhotoviteľ) novú záručnú dobu v pôvodnom rozsahu.
     13. Podmienky a záruky týkajúce sa Diela sa analogicky v rovnakom rozsahu vzťahujú aj na práce a dodávky v súvislosti so Zmenou Diela v zmysle 7.17 tejto Zmluvy.
     14. Vyššie uvedené podmienky a záruky týkajúce sa Diela ako celku sa netýkajú Nových zariadení, ich inštalácie a sprevádzkovania, pretože tieto zostávajú v majetku Poskytovateľa (Zhotoviteľa) až do ukončenia tejto Zmluvy. Nové zariadenia je počas celej doby poskytovania Služieb Zhotoviteľ (Poskytovateľ) povinný riadne udržiavať, opravovať a v prípade poškodenia, resp. potreby výmeny Nového zariadenia alebo jeho časti vymeniť takéto Nové zariadenie alebo jeho časť za nové, také isté, resp. ak také isté nie je dostupné, tak minimálne s takými istými funkčnými a výkonnostnými vlastnosťami, aké malo pôvodné Nové zariadenie. Starostlivosť podľa tohto bodu je Zhotoviteľ (Poskytovateľ) povinný udržiavať porovnateľne s tým, ako keby na Nové zariadenia poskytoval Záruku tretej osobe po celú dobu poskytovania Služieb.
  6. Poskytovateľ (Zhotoviteľ) je pri plnení svojich záväzkov pri zhotovovaní Diela udržovať všeobecný poriadok na Stavenisku a v ich okolí, najmä na vlastné náklady udržovať čistotu. Poskytovateľ (Zhotoviteľ) je povinný na vlastné náklady predchádzať vzniku škôd tretím osobám v súvislosti so zhotovením Diela. V prípade, že Poskytovateľ (Zhotoviteľ) spôsobí škodu tretím osobám, zaväzuje sa ju v plnej výške nahradiť.
  7. Poskytovateľ (Zhotoviteľ) je povinný zabezpečiť, aby všetci pracovníci Poskytovateľa (Zhotoviteľa) a ním poverené tretie osoby a osoby, ktorým umožnil prístup na Stavenisko a do Stravovacej prevádzky (vrátane jeho subdodávateľov) sa budú zdržiavať a pohybovať len na miestach skutočného výkonu zhotovenia Diela.
  8. Poskytovateľ (Zhotoviteľ) sa zaväzuje:

1. dodržiavať bezpečnostné, hygienické, požiarne a ekologické predpisy na Stavenisku a v Stravovacej prevádzke,
2. zaistiť dozor nad bezpečnosťou práce a technických zariadení v zmysle platných právnych predpisov,
3. vybaviť svojich pracovníkov a subdodávateľov dostatočnými ochrannými prostriedkami podľa profesií, činností a rizík,
4. minimalizovať negatívne vplyvy stavebnej činnosti na okolie, životné prostredie, najmä hlučnosť, prašnosť, emisiu exhalátov a pod.
   1. Objednávateľ, jeho zástupcovia a ním poverené zodpovedné osoby sú oprávnení dozerať na dodržiavanie predpisov o bezpečnosti pri práci, o požiarnej ochrane, Hygienicko-epidemiologického režimu, predpisov o ochrane životného prostredia a žiadať Poskytovateľa (Zhotoviteľa) o odstránenie zistených nedostatkov. V prípade, že Poskytovateľ (Zhotoviteľ) nezabezpečí odstránenie nedostatkov v primeranej lehote po doručení písomnej výzvy Objednávateľa, je Objednávateľ oprávnený zabezpečiť ich odstránenie treťou osobou na náklady Zhotoviteľa.
   2. Poskytovateľ (Zhotoviteľ) je povinný priebežne kontrolovať dodržiavanie Harmonogramu prác, vrátane všetkých prevádzkových skúšok a v prípade zistenia akýchkoľvek nedostatkov bezodkladne o nich informovať Objednávateľa a prijať opatrenia k náprave. Ak je k náprave zistených nedostatkov potrebná súčinnosť Objednávateľa, Objednávateľ je povinný poskytnúť potrebnú súčinnosť na odstránenie zistených nedostatkov.
   3. Poskytovateľ (Zhotoviteľ) je povinný presťahovať existujúcu Stravovaciu prevádzku a zabezpečiť, dodať a nainštalovať Nové zariadenia v súlade s Projektovou dokumentáciou, touto Zmluvou, Právnymi predpismi a pokynmi Objednávateľa.
   4. Akékoľvek osoby, komponenty, materiály, a všetky veci hmotnej i nehmotnej povahy, ktoré Poskytovateľ (Zhotoviteľ) použije pri zhotovovaní Diela a pri plnení svojich záväzkov z tejto Zmluvy musia zodpovedať príslušným záväzným právnym a technickým predpisom/štandardom, podmienkam v zmysle Projektovej dokumentácie, Povolenia a musia byť vhodné a efektívne vzhľadom na účel ich použitia. Poskytovateľ (Zhotoviteľ) je povinný zabezpečiť, aby Subjekty na strane Poskytovateľa (Zhotoviteľa) podieľajúce sa na realizácii Diela boli kvalifikovaní a skúsení v danej profesii, disponovali dostatočnými znalosťami zaručujúcimi kvalitné a bezpečné vykonanie prác a Služieb podľa tejto Zmluvy.
   5. Poskytovateľ (Zhotoviteľ) je povinný kedykoľvek umožniť vstup Subjektu na strane Objednávateľa na Stavenisko za účelom výkonu kontroly počas realizácie Diela. Objednávateľ je oprávnený výkon tohto práva realizovať výlučne v sprievode Subjektu na strane Poskytovateľa (Zhotoviteľa) a za dodržiavania všetkých bezpečnostných predpisov pohybu na Stavenisku.
   6. Poskytovateľ (Zhotoviteľ) je povinný zabezpečiť, aby na Stavenisku bol počas celej doby realizácie Diela k dispozícii Subjekt na strane Poskytovateľa (Zhotoviteľa) zodpovedný za prejednanie a riešenie prípadných zistených nedostatkov.
   7. Poskytovateľ (Zhotoviteľ) je povinný zhotoviť Dielo na svoje náklady a na vlastnú zodpovednosť, pričom je povinný postupovať s náležitou odbornou starostlivosťou a v zmysle platnej legislatívy.
   8. Zmluvné strany sa dohodli, že Poskytovateľ (Zhotoviteľ) je oprávnený zabezpečiť zhotovenie Diela podľa tejto Zmluvy prostredníctvom tretích osôb, subdodávateľov s tým, že v takom prípade zodpovedá za výsledok, ako keby tieto činnosti vykonával sám.

* 1. Zmena Diela:
     1. Poskytovateľ (Zhotoviteľ) sa v rámci zmluvnej ceny Diela zaväzuje vykonať všetky práce, ktoré sú súčasťou definovaného rozsahu Diela, a ktoré sú potrebné na splnenie všetkých záväzkov Poskytovateľa (Zhotoviteľa) zhotoviť Dielo v súlade s touto Zmluvou, ako aj takých, ktorých realizácia je nevyhnutná k naplneniu účelu tejto Zmluvy.
     2. Poskytovateľ (Zhotoviteľ) sa zaväzuje vykonať aj práce, ktoré vyplynú zo zmeny rozsahu Diela v priebehu realizácie Diela. Predmet Diela môže byť v priebehu realizácie Diela doplnený, spresnený alebo zmenený v dôsledku nasledovných skutočností:

1. na základe požiadavky Objednávateľa, vrátane požiadavky na zmenu použitia materiálov;
2. v dôsledku zmeny Projektovej dokumentácie alebo Povolení;
3. v dôsledku dodatočných záväzných podmienok či požiadaviek príslušných úradov alebo zmeny právnych predpisov;
4. v dôsledku výskytu skutočnosti, ktorá si nutne vyžaduje zmenu postupu a túto skutočnosť nemohol Poskytovateľ (Zhotoviteľ) do Dňa odovzdania Staveniska pri vynaložení odbornej starostlivosti ani zistiť ani predpokladať;

(ďalej v texte aj ako „**Zmena Diela**“).

* + 1. Akúkoľvek skutočnosť, ktorá si vyžaduje zmenu postupu zhotovovania Diela alebo zmenu rozsahu Diela je Poskytovateľ (Zhotoviteľ) bezodkladne po jej zistení povinný písomne oznámiť Objednávateľovi a zahájiť zmenové konanie v zmysle bodu 7.17.5 Zmluvy, v opačnom prípade Poskytovateľ (Zhotoviteľ) nemá nárok na žiadne dodatočné plnenia zo strany Objednávateľa, pričom jeho povinnosť riadne dokončiť Dielo a splniť všetky jeho záväzky z tejto Zmluvy ostáva zachovaná.
    2. Všetky dodatočné podmienky a požiadavky v zmysle bodu 7.17.2 tejto Zmluvy, ktoré vyplynú zo Zmeny Diela budú riešené postupom podľa bodu 7.17.5 Zmluvy. Podkladom pre vykonanie doplnenia, spresnenia alebo zmeny Diela je zmenový list (ďalej v texte aj ako „**Zmenový list**“), na základe ktorého bude uzavretý príslušný dodatok ku Zmluve v súlade s ustanovením § 18 Zákona o verejnom obstarávaní. Zmenové listy a príslušné dodatky ku Zmluve v súlade so Zákonom o verejnom obstarávaní písomne schválené oboma Zmluvnými stranami tvoria neoddeliteľnú súčasť tejto Zmluvy.
    3. Pri každej potrebe alebo požiadavke na Zmenu Diela je Poskytovateľ (Zhotoviteľ) povinný najneskôr do 10 dní, od kedy sa o nej dozvedel, predložiť Objednávateľovi ponuku, ktorá bude obsahovať cenovú kalkuláciu vrátane technickej správy, ktorá bude obsahovať úplný popis zmien s porovnaním s pôvodným variantom spolu s vymedzením dopadu na zmluvnú cenu Diela a zmluvné termíny. Objednávateľ je povinný vyjadriť sa k uvedenej ponuke najneskôr do 10 dní od jej obdržania. Zmeny Diela schválené Objednávateľom sa stanú predmetom vyhotovenia písomných Zmenových listov a príslušných dodatkov ku Zmluve v súlade so Zákonom o verejnom obstarávaní, kde sa vymedzí Zmena Diela a jej dopad na zmluvnú cenu Diela a na zmluvné lehoty.

* + 1. Podpisom Zmenového listu a príslušného dodatku ku Zmluve v súlade so Zákonom o verejnom obstarávaní oboma Zmluvnými stranami je Poskytovateľ (Zhotoviteľ) povinný Zmenu Diela obsiahnutú v Zmenovom liste a príslušnom dodatku ku Zmluve v súlade so Zákonom o verejnom obstarávaní realizovať za podmienok tam uvedených a Objednávateľ je povinný zaplatiť za túto Zmenu Diela príslušnú cenu uvedenú v Zmenovom liste a príslušnom dodatku ku Zmluve v súlade so Zákonom o verejnom obstarávaní spôsobom a v lehote podľa dohody Zmluvných strán (v prípade, že dochádza k zníženiu zmluvnej ceny Diela je Poskytovateľ (Zhotoviteľ) povinný toto zohľadniť vo faktúre konečného vyúčtovania v zmysle bodu 18.1 tejto Zmluvy.
    2. Ak Poskytovateľ (Zhotoviteľ) pristúpi bez predchádzajúceho písomného súhlasu Objednávateľa k zmenám pri zhotovovaní Diela s dôsledkom zníženia finálnej kvality Diela, má Objednávateľ právo požadovať od Zhotoviteľa na jeho náklady opravu, obnovu, výmenu dotknutej časti Diela alebo primeranú zľavu z ceny Diela.

# **Protokolárne odovzdanie Diela**

* 1. Zmluvné strany sa dohodli, že Dielo sa považuje za spôsobilé na Protokolárne odovzdanie Diela podľa čl. 2.2 bod w)(ii) tejto Zmluvy, ak je riadne ukončené a spĺňa všetky požiadavky Projektovej dokumentácie s prihliadnutím na Zmeny Diela podľa článku 7.17 tejto Zmluvy.
  2. Objednávateľ bude preberať Dielo od Poskytovateľa (Zhotoviteľa) na základe písomného protokolu o odovzdaní a prevzatí Diela v zmysle Harmonogramu prác s prihliadnutím na Zmeny Diela podľa článku 7.17 tejto Zmluvy. Dielo, sa považuje za odovzdané a prevzaté dňom podpisu písomného protokolu o odovzdaní a prevzatí Diela Objednávateľom.
  3. Proces preberania a odovzdávania Diela bude prebiehať nasledovne:

1. minimálne 14 dní pred plánovaným Protokolárnym odovzdaním Diela podľa čl. 2.2 bod w)(ii) tejto Zmluvy spôsobilého na odovzdanie a prevzatie vyzve Poskytovateľ (Zhotoviteľ) Objednávateľa k prehliadke a kontrole Diela a k jej prevzatiu;
2. v prípade, že je Dielo zhotovené v súlade s podmienkami tejto Zmluvy bez vád a nedorobkov, Objednávateľ prevezme Dielo na základe písomného protokolu o odovzdaní a prevzatí Diela;
3. v prípade, že príslušná časť Diela vykazuje vady a nedorobky, tieto budú spísané a Poskytovateľovi (Zhotoviteľovi) bude stanovená lehota na ich odstránenie, po ich odstránení sa postupuje opäť podľa tohto bodu Zmluvy;
4. v prípade, že sa jedná o drobné vady a nedorobky, ktoré nebránia riadnemu užívaniu Diela, Objednávateľ Dielo prevezme v súlade s písm. b) tohto bodu Zmluvy s tým, že v preberacom protokole spíše uvedené nedostatky a určí Poskytovateľovi (Zhotoviteľovi) lehotu, v ktorej je povinný uvedené nedostatky odstrániť;
5. v prípade, že vady a nedorobky Diela Poskytovateľ (Zhotoviteľ) neodstráni v stanovenej lehote podľa písm. c) alebo d) tohto bodu Zmluvy, Objednávateľ má právo požadovať primeranú zľavu z ceny Diela, alebo má právo dať odstrániť vady a nedorobky Diela tretej osobe na náklady Poskytovateľa (Zhotoviteľa).
6. po riadnom dokončení Diela s prihliadnutím na Zmeny Diela v zmysle článku 7.17 tejto Zmluvy sa postupuje analogicky podľa písm. a) až e) tohto bodu Zmluvy.
   1. Pri Protokolárnom odovzdávaní Diela podľa čl. 2.2 bod w)(ii) tejto Zmluvy (podpise protokolu o odovzdaní a prevzatí Diela) je Poskytovateľ (Zhotoviteľ) povinný zabezpečiť Dokumentáciu k protokolárnemu odovzdaniu Diela.
   2. Protokolárne odovzdanie Diela podľa čl. 2.2 bod w)(ii) tejto Zmluvy sa uskutočňuje v mieste jeho zhotovenia. Zároveň Protokolárnym odovzdaním Diela podľa čl. 2.2 bod w)(ii) tejto Zmluvy prechádza na Objednávateľa právo užívať všetky majetkové autorské práva Poskytovateľa (Zhotoviteľa) a jeho subdodávateľov k Dielu, čo sa Poskytovateľ (Zhotoviteľ) zaväzuje zabezpečiť.
   3. Dielo sa pre účely tejto Zmluvy považuje za dokončené dňom Protokolárneho odovzdania podľa čl. 2.2 bod w)(ii) tejto Zmluvy úplného, riadne zhotoveného Diela bez vád a nedorobkov (dňom podpisu protokolu o odovzdaní a prevzatí Diela) so zohľadnením Zmien predmetu Diela v zmysle článku7.17 tejto Zmluvy. V prípade, ak Objednávateľ bezdôvodne odmietne prevziať úplné a riadne zhotovené Dielo bez vád a nedorobkov a nepreberie takéto Dielo ani do 15 dní po doručení písomného oznámenia o dokončení Diela s Dokumentáciou k protokolárnemu odovzdaniu Diela, považuje sa takéto Dielo alebo jeho časť za dokončené a prevzaté márnym uplynutím tejto 15-dňovej lehoty.
   4. Poskytovateľ (Zhotoviteľ) minimálne 14 dní pred dňom dokončenia Diela umožní Objednávateľovi, resp. ich zástupcom odskúšanie všetkých technických zariadení Diela.
   5. Ustanovenia tohto článku Zmluvy sa analogicky použijú na odovzdanie a prevzatie Diela po odstránení prípadných vád Diela.

# **Prechod vlastníctva Diela a nebezpečenstva škody**

* 1. Vlastníkom všetkých vecí, ktoré Poskytovateľ (Zhotoviteľ) zaobstaral k zhotoveniu Diela je Poskytovateľ (Zhotoviteľ) až do doby Protokolárneho odovzdania Diela podľa čl. 2.2 bod w)(ii) tejto Zmluvy. Poskytovateľ (Zhotoviteľ) nesie zodpovednosť za škodu ako na zhotovovanom Diele, tak na veciach k jeho zhotoveniu zaobstaraných až do riadneho Protokolárneho odovzdania podľa čl. 2.2 bod w)(ii) tejto Zmluvy. Vlastnícke právo prechádza na Objednávateľa Protokolárnym odovzdaním Diela podľa čl. 2.2 bod w)(ii) tejto Zmluvy okrem prípadu podľa čl. 9.2 tejto Zmluvy nižšie.
  2. Prevod vlastníckych práv a zodpovednosti za škodu podľa čl. 9.1 tejto Zmluvy sa netýka Nových zariadení, ktoré zostávajú vo vlastníctve Poskytovateľa (Zhotoviteľa) až do ukončenia tejto Zmluvy. Vlastnícke právo k Novým zariadeniam je Zhotoviteľ povinný previesť na Objednávateľa ku dňu ukončenia tejto Zmluvy.
  3. Dňom podpísania protokolu o odovzdaní a prevzatí a odstránení všetkých vád a nedorobkov okrem drobných vád a nedorobkov, ktoré nebránia riadnemu užívaniu Diela, resp. jeho časti Objednávateľom prechádza nebezpečenstvo vzniku škody na Diele, resp. jeho časti na Objednávateľa okrem prípadu podľa bodu 9.4 nižšie.
  4. Prechod nebezpečenstva vzniku škody podľa odstavca 9.3 sa netýka Nových zariadení, u ktorých nebezpečenstvo škody zostáva na Poskytovateľovi (Zhotoviteľovi) až do ukončenia tejto Zmluvy.
  5. K Majetku, ktorý zostáva počas trvania tejto Zmluvy vo vlastníctve alebo v správe Objednávateľa vzniká Poskytovateľovi (Zhotoviteľovi) dňom Protokolárneho odovzdania podľa čl. 2.2 bod w)(iii) Zmluvy užívacie právo podľa článku 10.1 tejto Zmluvy. V rozsahu potrebnom na Poskytovanie Stravovacích služieb v Obmedzenom rozsahu a premiestnenia Stravovacej prevádzky je Poskytovateľ (Zhotoviteľ) oprávnený užívať Zariadenia a priestory Stravovacej prevádzky v súlade s článkom 10 Zmluvy.

# 

# **Právo užívania Stravovacej prevádzky  a Majetku**

* 1. V súlade s § 13 Zákona o správe majetku štátu Objednávateľ zriaďuje nasledovné užívacie práva:
     1. dňom Protokolárneho odovzdania Staveniska podľa článku 2.2 bod w)(i) Zmluvy Objednávateľ zriaďuje užívacie právo Poskytovateľovi (Zhotoviteľovi) k Stravovacej prevádzke vrátane Zariadení až do dňa Protokolárneho odovzdania Diela podľa článku 2.2 bod w)(ii) Zmluvy, t.j. počas Prechodného obdobia,
     2. dňom Protokolárneho odovzdania Majetku podľa článku 2.2 bod w)(iii) Zmluvy Objednávateľ zriaďuje užívacie právo Poskytovateľovi (Zhotoviteľovi) k Dielu až do dňa Protokolárneho odovzdania Majetku podľa článku 2.2 bod w)(iv) Zmluvy. Obsahom práva užívania Priestorov novej prevádzky je právo na ich využívanie na poskytovanie Stravovacích služieb a Vlastnú prevádzku za podmienok uvedených v tomto článku Zmluvy.

* 1. V prípade, ak pre účely tejto Zmluvy (najmä pre účely zabezpečenia zriadenia práv podľa článku 10.1 tejto Zmluvy) je potrebný akýkoľvek súhlas, Objednávateľ sa zaväzuje takýto súhlas zabezpečiť, pričom táto povinnosť sa považuje za povinnosť poskytnúť súčinnosť podľa tejto Zmluvy.
  2. Účelom prenechania Majetku do užívania podľa článku 10.1 Zmluvy je poskytovanie Stravovacích služieb v Obmedzenom rozsahu a poskytovania Stravovacích služieb a Vlastnej prevádzky za podmienok uvedených v tomto článku Zmluvy. Nájomné za prenechanie Majetku podľa tohto článku Zmluvy bude Poskytovateľom platené mesačne vo výške 424,50 s DPH; úhrada a splatnosť sa primerane riadia článkom 5.4 Zmluvy. Poskytovateľ (Zhotoviteľ) je povinný Majetok udržiavať v riadnom stave a používať výlučne na účel, na ktorý je určený.
  3. Poskytovateľ (Zhotoviteľ) je povinný zabezpečiť, aby Vlastná prevádzka nenarúšala riadny chod poskytovania Stravovacích služieb Objednávateľovi, pričom v prípade, ak Objednávateľ takéto narušenie zistí, je povinný písomne vyzvať Poskytovateľa na jeho odstránenie. V prípade, že Objednávateľ zistí opakovanú zníženú kvalitu poskytovaných jedál, opakované meškanie limitných časov prípravy jedál pre rozvoz pacientom na oddelenia/kliniky, ktoré sú preukázateľne dôsledkom opakovaného narušenia poskytovania Stravovacích služieb Vlastnou prevádzkou, je Poskytovateľ (Zhotoviteľ) povinný na písomnú výzvu Objednávateľa pozastaviť Vlastnú prevádzku až do doby vykonania nápravy.
  4. Údržba a prevádzka Priestorov novej prevádzky a Majetku sa riadi nasledovnými pravidlami:
     1. Objednávateľ je povinný zabezpečiť funkčnosť a prevádzkyschopnosť budovy, v ktorej sa Priestory novej prevádzky nachádzajú, vrátane jej konštrukcie, strechy a funkčnosť prívodov médií do Priestorov novej prevádzky a nerušenú možnosť ich odoberania Poskytovateľom (Zhotoviteľom), s prihliadnutím na obvyklé opotrebovanie ako aj vhodnosť a funkčnosť príjazdových ciest, výťahov a prístupu do Priestorov novej prevádzky v kvalite potrebnej na obvyklú prevádzku stravovacích zariadení. Uvedené povinnosti platia primerane aj v prípade Majetku odovzdaného do užívania Poskytovateľovi.
     2. Objednávateľ je zodpovedný za údržbu, prevádzku a opravy rozvodov vody, elektriny, tepla a vzduchotechniky, ktoré sa nachádzajú v Priestoroch novej prevádzky alebo mimo Priestorov novej prevádzky, ale majú priamy vplyv na ich užívanie.
     3. Poskytovateľ (Zhotoviteľ) je zodpovedný za údržbu, prevádzku a opravy Majetku a znáša náklady na údržbu, prevádzku a opravy Majetku do výšky uvedenej v Prílohe č. 3 tejto Zmluvy; uvedený limit sa neuplatní, pokiaľ ide o poruchy spôsobené úmyselne Subjektom na strane Poskytovateľa (Zhotoviteľa) (v takomto prípade ich znáša Zhotoviteľ (Poskytovateľ) v plnej miere). Náklady Poskytovateľa (Zhotoviteľa) na údržbu, prevádzku a opravy Majetku presahujúce v individuálnom prípade limity uvedené v Prílohe č. 3 tejto Zmluvy je Objednávateľ povinný Poskytovateľovi (Zhotoviteľovi) nahradiť po predložení dokladov osvedčujúcich vynaloženie nákladov na údržbu, prevádzku a opravy Majetku.
  5. Objednávateľ je povinný umožniť Poskytovateľovi (Zhotoviteľovi) nerušené užívanie Stravovacej prevádzky odo Dňa odovzdania Staveniska až do doby Protokolárneho odovzdania Diela podľa článku 2.2 bod w)(ii) Zmluvy a následne nerušené užívanie Diela odo dňa Protokolárneho odovzdania Majetku podľa článku 2.2 bod w)(iii) Zmluvy za účelom poskytovania Stravovacích služieb a Vlastnej prevádzky do Protokolárneho odovzdania Majetku podľa článku 2.2 bod w)(iv) Zmluvy.
  6. Zmluvné strany sa dohodli, v prípade nedodržania povinností Objednávateľa podľa tohto článku, ak tieto priamo ovplyvnia plnenie povinností Poskytovateľa (Zhotoviteľa) podľa Zmluvy, nezodpovedá Poskytovateľ (Zhotoviteľ) za omeškanie s plnením svojich povinností. Zmluvné strany sa dohodli, že ak Objednávateľ nevykoná bezodkladne odstránenie pochybení, za ktoré preukázateľne zodpovedá, môže tieto odstrániť Poskytovateľ (Zhotoviteľ) na náklady Objednávateľa, ak na toto písomne Objednávateľa vopred upozorní a poskytne mu primeranú lehotu na samostatné odstránenie pochybení. Nárok na náhradu škody Poskytovateľa (Zhotoviteľa) tým nie je dotknutý. Zmluvné strany sa dohodli, že ak nedodržanie povinností Objednávateľa podľa tohto článku bude mať za následok udelenie finančnej sankcie voči Poskytovateľovi (Zhotoviteľovi) zo strany príslušných štátnych alebo samosprávnych orgánov, Objednávateľ Poskytovateľovi (Zhotoviteľovi) nahradí jej výšku.

# **Stravovacie služby pre pacientov**

* 1. Poskytovateľ bude počas Doby trvania tejto Zmluvy zabezpečovať prípravu Jedál pre pacientov hospitalizovaných u Objednávateľa.
  2. Denná stravná dávka pozostáva z 5 jedál (raňajky, desiata, obed, olovrant a večera + 2. večera podľa typu diéty, pričom druhá večera sa týka diéty diabetickej, šetriacej diabetickej a výživnej), ktoré budú zároveň určené zo základných druhov diét. Zoznam druhov diét (Diétny systém) je uvedený v Prílohe č. 1 tejto Zmluvy. Diéty sú rozčlenené podľa základných spoločných znakov pri technologickej úprave pokrmu a výberu potravín. Diétny systém pozostáva z 27 diét, a to konkrétne zo
     1. dvanástich (12) základných diét,
     2. štyroch (4) špeciálnych diét,
     3. jedenástich (11) štandardizovaných diétnych postupov.
  3. Poskytovateľ je povinný zabezpečiť počas Doby trvania tejto Zmluvy prípravu dennej stravnej dávky pre pacientov na základe objednávok z jednotlivých oddelení Objednávateľa. Limitné časy objednávok z jednotlivých oddelení ako aj spôsob objednania stravy pre pacientov sú uvedené v Prílohe č. 12 tejto Zmluvy.
  4. Poskytovateľ je povinný zabezpečiť počas Doby trvania tejto Zmluvy prípravu dennej stravnej dávky pre pacientov na základe 4 týždňového jedálneho lístka, ktorý pripravuje Poskytovateľ. Jedálny lístok musí byť poskytnutý Objednávateľovi najmenej 14 dní dopredu a musí zodpovedať schválenému diétnemu systému, ktorý je používaný pri tvorbe receptúr a technologických postupov prípravy diétnych pokrmov.
  5. Jedálny lístok podlieha schváleniu zo strany Objednávateľa. Poskytovateľ v rámci schvaľovania jedálneho lístka, alebo jeho zmien, predloží receptúry jednotlivých jedál v jedálnom lístku uvedených. Pokiaľ jedálny lístok zodpovedá schválenému diétnemu systému, zaväzuje sa Objednávateľ k jeho schváleniu bez omeškania, najneskôr v lehote do 3 pracovných dní od predloženia bezchybnej verzie jedálneho lístka.
  6. V prípade požiadavky Objednávateľa na prípravu stravy mimo schválený diétny systém (mimo zoznam diét, ktorý je prílohou tejto Zmluvy), predloží Objednávateľ včas požadované nutričné parametre tejto stravy (t.j. 3-5 hodín pred požiadavkou na poskytnutie stravy) a Poskytovateľ sa zaväzuje splniť túto požiadavku bez omeškania, pokiaľ táto termínom alebo rozsahom nevybočuje zo štandardných prevádzkových možností.
  7. Distribúciu pripravených Jedál pre pacientov na oddelenia a ich samotné podávanie pacientom na oddeleniach zabezpečuje vo vlastnej réžii a na vlastné náklady Objednávateľ. Objednávateľ taktiež zabezpečí vo vlastnej réžii a na vlastné náklady distribúciu transportných vozíkov s prázdnymi tabletmi späť z oddelení. Poskytovateľ týmto nezodpovedá za včasnú a riadnu distribúciu a podávanie Jedál pre pacientov na oddeleniach a zvoz vozíkov s z oddelení.
  8. V prípade vykonávania zmien Diétneho systému poskytne Objednávateľ návrh zmien Poskytovateľovi na vyjadrenie.

# **Stravovacie služby pre zamestnancov**

* 1. Poskytovateľ je povinný počas Doby trvania tejto Zmluvy zabezpečiť prípravu a výdaj Zamestnaneckých jedál minimálne v rozsahu sortimentu, vo výdajných dobách a spôsobom uvedených v Prílohe č. 13 tejto Zmluvy.
  2. Poskytovateľ je povinný zabezpečiť 1 (jedno) Zamestnanecké jedlo denne s 0,2 l nápojom (obed). V prípade, ak by mali zamestnanci Objednávateľa v zmysle Právnych predpisov nárok na ďalšie jedlá počas dňa je Poskytovateľ povinný zabezpečiť 2 Zamestnanecké jedlá denne, každé s 0,2 l nápojom (obed, večera) pre zamestnancov Objednávateľa, a v rozsahu sortimentu, vo výdajných dobách a spôsobom uvedených v Prílohe č. 13 tejto Zmluvy.
  3. Poskytovateľ je povinný zabezpečiť poskytovanie akejkoľvek diétnej stravy určenej pre pacientov aj pre zamestnancov Objednávateľa, a to na základe odporúčania ich lekára a ich zdravotných obmedzení. Diéty sú pripravované spolu so stravou pre pacientov podľa jedálneho lístka, ktorý je daný na aktuálny deň a príslušnú skupinu diét.
  4. K Zamestnaneckým jedlám je Poskytovateľ povinný zabezpečiť aj vždy nápoj v min. objeme 0,2 l. Pre odstránenie pochybností sa upresňuje, že Stravovacie služby poskytované Poskytovateľom podľa tejto Zmluvy nezahŕňajú zabezpečenie pitného režimu zamestnancov v zmysle osobitných predpisov (napr. Zákonník práce), za ktoré zodpovedá Objednávateľ ako zamestnávateľ.

# **Záväzok Objednávateľa a Poskytovateľa vo vzťahu k Stravovacím službám**

* 1. Objednávateľ sa zaväzuje počas celej Doby trvania tejto Zmluvy využívať pri zabezpečovaní stravovania hospitalizovaných pacientov a zamestnancov Objednávateľa výlučne Stravovacie služby Poskytovateľa. Objednávateľ nie je počas celej Doby trvania tejto Zmluvy oprávnený pri zabezpečovaní stravovania pacientov hospitalizovaných a zamestnancov Objednávateľa využívať Stravovacie služby osôb odlišných od osoby Poskytovateľa ani zabezpečovať iným spôsobom, vrátane poskytovania stravných poukážok. V prípade, že si zdravotný stav pacienta vyžaduje podanie diéty alebo stravy mimo zoznamu druhov diét podľa Prílohy č. 1 tejto Zmluvy, Objednávateľ je povinný požiadavku na takýto druh diéty oznámiť Poskytovateľovi najneskôr 48 hodín pred požadovaným poskytnutím tejto diéty pacientovi. Ak Poskytovateľ najneskôr do uplynutia 12 hodín od lehoty podľa predchádzajúcej vety neoznámi Objednávateľovi, že takýto druh diéty zabezpečiť nevie, považuje sa záväzok Poskytovateľa pre poskytnutie novej diéty za záväzný. V prípade nesplnenia záväzku Poskytovateľa podľa predchádzajúcej vety je Poskytovateľ povinný uhradiť Objednávateľovi sankciu vo výške podľa bodu 23.7 tejto Zmluvy, a súčasne je:
     1. Objednávateľ oprávnený zabezpečiť takúto diétu prostredníctvom iného subjektu,
     2. Poskytovateľ povinný preplatiť Objednávateľovi preukázané výdavky podľa bodu 13.1.2 tejto Zmluvy,

a to až do doby zabezpečenia novej diéty Poskytovateľom.

* 1. Objednávateľ vyžaduje, aby Poskytovateľ Stravovacie služby poskytoval sám (pozn.: ak je Poskytovateľ považovaný za skupinu dodávateľov v zmysle Zákona o verejnom obstarávaní tak postačuje, ak Stravovacie služby bude poskytovať sám aspoň jeden člen skupiny dodávateľov).

# **Poskytovanie Služieb počas Prechodného obdobia**

* 1. Počas Prechodného Obdobia Poskytovateľ Poskytuje v Stravovacej prevádzke Stravovacie služby v Obmedzenom rozsahu so súhlasom Objednávateľa, pričom Poskytovateľ je povinný v dostatočnom časovom predstihu pred začatím Poskytovania Stravovacích služieb v Obmedzenom rozsahu oboznámiť Objednávateľa o rozsahu obmedzenia Poskytovania Stravovacích služieb v Obmedzenom rozsahu.
  2. V prípade udelenia súhlasu Objednávateľa podľa bodu 14.1 tejto Zmluvy je Objednávateľ povinný strpieť Poskytovanie Stravovacích služieb v Obmedzenom rozsahu počas Prechodného obdobia za podmienok stanovených v tejto Zmluve.
  3. Zmluvné strany sa výslovne dohodli, že po udelení súhlasu Objednávateľa podľa bodu 14.1 tejto Zmluvy sa poskytovanie Stravovacích služieb v Obmedzenom rozsahu počas Prechodného obdobia nepovažuje za porušenie povinností zo strany Poskytovateľa, najmä nezakladá právo Objednávateľa na odstúpenie od Zmluvy.

* 1. Poskytovateľ je oprávnený odoprieť Poskytovanie Stravovacích služieb v Obmedzenom rozsahu podľa tohto článku v prípade, ak Objednávateľ je v omeškaní s úhradou odplaty za Stravovacie služby dlhšie ako tridsať (30) dní a Poskytovateľ Objednávateľa vopred písomne o využití svojho práva odoprieť poskytovanie Stravovacích služieb upozornil, a to najmenej päť pracovných dní pred odopretím poskytovania Stravovacích služieb. Odopretie Poskytovania Stravovacích služieb v Obmedzenom rozsahu podľa tohto bodu nemožno považovať za porušenie povinnosti Poskytovateľa poskytovať Stravovacie služby. Objednávateľ je povinný nahradiť Poskytovateľovi škodu, ktorá Poskytovateľovi vznikla v dôsledku neposkytovania Stravovacích služieb podľa tohto bodu.
  2. Ak Poskytovateľ odoprie Poskytovanie Stravovacích služieb v Obmedzenom rozsahu podľa bodu 14.4 tohto čl. Zmluvy, je oprávnený poskytovať stravovanie v Stravovacej prevádzke pre externé (tretie) osoby aj v prípade, ak by to inak bolo v rozpore s inými ustanoveniami tejto Zmluvy. Poskytovateľ je oprávnený pokračovať v poskytovaní stravovania pre Externé osoby po nevyhnutný čas a v nevyhnutnom rozsahu aj po tom, čo dôjde k zániku dôvodu na odmietnutie Poskytovania Stravovacích služieb v Obmedzenom rozsahu podľa bodu 14.4 a dôjde k obnoveniu Poskytovania Stravovacích služieb v Obmedzenom rozsahu pre Objednávateľa, pokiaľ je to nevyhnutné pre odvrátenie škody, sankcie, výdavkov a iných nákladov, ktoré hrozia Poskytovateľovi, a ktoré by vznikli v dôsledku náhleho skončenia poskytovania stravovania pre Externé osoby v Stravovacej prevádzke.

# **Poskytovanie služieb po skončení Prechodného obdobia**

* 1. Odo dňa skončenia Prechodného obdobia je Poskytovateľ povinný poskytovať Služby podľa čl. 11. a 12. tejto Zmluvy v plnom rozsahu v Priestoroch novej prevádzky za podmienok upravených touto Zmluvou a všetkých jej prílohách.

* 1. Poskytovateľ je oprávnený odoprieť poskytovanie Stravovacích služieb podľa tohto článku v prípade, ak Objednávateľ je v omeškaní s úhradou odplaty za Stravovacie služby dlhšie ako tridsať (30) dní a Poskytovateľ Objednávateľa vopred písomne o využití svojho práva odoprieť poskytovanie Stravovacích služieb upozornil, a to najmenej päť pracovných dní pred odopretím poskytovania Stravovacích služieb. Odopretie poskytovania Stravovacích služieb podľa tohto bodu nemožno považovať za porušenie povinnosti Poskytovateľa poskytovať Stravovacie služby. Objednávateľ je povinný nahradiť Poskytovateľovi škodu, ktorá Poskytovateľovi vznikla v dôsledku neposkytovania Stravovacích služieb podľa tohto bodu.

* 1. Ak Poskytovateľ odoprie poskytovanie Stravovacích služieb podľa bodu 15.2 tejto Zmluvy, je oprávnený vykonávať Vlastnú prevádzku aj v prípade, ak by to inak bolo v rozpore s inými ustanoveniami tejto Zmluvy.

# **Objednávanie jedál prostredníctvom Elektronického systému** **nemocničného stravovania**

* 1. Za účelom poskytovania Služieb podľa článkov 11. a 12. Zmluvy sa Poskytovateľ najneskôr do konca Prechodného obdobia zaväzuje zaviesť programové vybavenie umožňujúce objednávanie Jedál pre pacientov a Zamestnaneckých jedál prostredníctvom Elektronického systému nemocničného stravovania so zberom objednávok elektronicky prostredníctvom komunikácie cez internet/intranet.
  2. Požiadavky na Elektronický systém nemocničného stravovania tvoria Prílohu č. 4 tejto Zmluvy.
  3. Objednávateľ je povinný pri objednávaní stravy využívať Elektronický systém nemocničného stravovania od doby jeho zavedenia.
  4. V prípade, ak z akéhokoľvek dôvodu nebude možné uskutočniť objednanie Jedál pre pacientov a/alebo Zamestnaneckých jedál prostredníctvom elektronického systému (napr. z dôvodu výpadku el. energie, internetového pripojenia a pod.), Zmluvné strany sa zaväzujú bezodkladne dohodnúť náhradný spôsob objednávania Jedál pre pacientov a/alebo Zamestnaneckých jedál tak, aby bolo zabezpečené riadne a včasné poskytovanie Stravovacích služieb.

# **Odplata za Dielo a Služby**

* 1. Poskytovateľ má nárok na odplatu za Stravovacie služby poskytované na základe tejto Zmluvy a Objednávateľ je povinný Poskytovateľovi uhradiť odplatu za Stravovacie služby poskytované na základe tejto Zmluvy.
  2. Jednotkovou cenou za poskytovanie Stravovacích služieb je:
     1. cena denného Jedla pre pacientov uvedená v Prílohe č. 14 tejto Zmluvy, ktorá tvorí neoddeliteľnú súčasť tejto Zmluvy.
     2. cena Zamestnaneckých jedál uvedená v Prílohe č. 13 tejto Zmluvy, ktorá tvorí neoddeliteľnú súčasť tejto Zmluvy, pričom obsahom tejto prílohy je aj zloženie jednotlivých druhov jedál pre zamestnancov.
  3. Zmluvná cena za zhotovenie Diela (bez dodávky, inštalácie a sprevádzkovanie Nových zariadení) bola Zmluvnými stranami dohodnutá na základe ponuky Poskytovateľa (Zhotoviteľa) vo verejnom obstarávaní v celkovej výške:
     1. *[doplní uchádzač]* EUR bez DPH, slovom: *[doplní uchádzač]* bez DPH, t.j.
     2. *[doplní uchádzač]* EUR s DPH, slovom: *[doplní uchádzač]* s DPH

(ďalej v texte aj ako „**Cena Diela**“). Podrobný rozpis ceny Diela tvorí prílohu č. 15 tejto Zmluvy.

* 1. Cena za dodávku, inštaláciu a sprevádzkovanie Nových zariadení, je obsiahnutá v cene Stravovacích služieb.
  2. Cena Diela zahŕňa všetky náklady potrebné k riadnemu zhotoveniu Diela podľa tejto Zmluvy a Poskytovateľ (Zhotoviteľ) nemá v tejto súvislosti právo na žiadne ďalšie peňažné plnenia, pokiaľ nedôjde k objednávke, resp. schváleniu prác nad rozsah tejto Zmluvy zo strany Objednávateľa v súlade s článkom 7.17 tejto Zmluvy.
  3. Zmena dohodnutej Ceny Diela z titulu zvláštnych výkonov a prác, resp. z dôvodu Zmeny Diela, ktorých potreba vznikne počas realizácie Diela, môže byť vykonaná iba v rámci zmenového konania v zmysle článku 7.17 tejto Zmluvy.
  4. Celková predpokladaná cena za predmet Zmluvy počas celej doby jej trvania je uvedená v prílohe č. 18 tejto Zmluvy.

# **Platobné podmienky**

* 1. Cena Diela, tj. cena za stavebné práce – zhotovenie stravovacej prevádzky (bez dodávky, inštalácie a sprevádzkovanie Nových zariadení) bude uhrádzaná Poskytovateľovi (Zhotoviteľovi) na základe faktúry, ku ktorej bude priložený splátkový kalendár s rovnomerne rozvrhnutými mesačnými splátkami, t.j. Cena Diela bude uhrádzaná postupne počas celej doby poskytovania Služieb, a faktúra bude vystavená po Protokolárnom prevzatí Diela podľa čl. 2.2 bod w)(ii) tejto Zmluvy. Splátky budú termínované mesačne vždy k poslednému dňu kalendárneho mesiaca počnúc mesiacom, v ktorom došlo k Protokolárnemu prevzatiu Diela podľa čl. 2.2 bod w)(ii) tejto Zmluvy.
  2. V prípade ak nedôjde k protokolárnemu odovzdaniu Diela podľa čl. 2.2 bod w)(ii) tejto Zmluvy z dôvodu neposkytnutia súčinnosti zo strany Objednávateľa podľa 4.2.4 alebo 4.2.5 tejto Zmluvy pri kolaudačnom konaní je Poskytovateľ (Zhotoviteľ) oprávnený vystaviť faktúru za zhotovenie Diela do 30 dní odo dňa doručenia písomnej výzvy Objednávateľovi na poskytnutie súčinnosti podľa čl. 4.2.4 alebo 4.2.5 tejto Zmluvy.
  3. Súčasťou faktúry na úhradu Ceny Diela bude súpis vykonaných prác na Diele a použitých materiálov.
  4. Cena za dodávku, inštaláciu a sprevádzkovanie Nových zariadení je obsiahnutá v cene Stravovacích služieb.
  5. Objednávateľ je povinný uhradiť dohodnutú odplatu za Stravovacie služby na účet Poskytovateľa (Zhotoviteľa) uvedený v záhlaví tejto Zmluvy na základe mesačných faktúr vystavených Poskytovateľom (Zhotoviteľom) vždy k poslednému dňu kalendárneho mesiaca, v ktorom boli Stravovacie služby poskytnuté. Súčasťou faktúr bude zoznam vyrobených Jedál pre pacientov a Zamestnaneckých jedál s uvedením jednotkovej ceny jedla a druhu jedla a počtu objednaných Jedál pre Pacientov a Zamestnaneckých jedál v danom kalendárnom mesiaci.
  6. Objednávateľ sa zaväzuje zaplatiť len za skutočne objednané Jedlá pre pacientov a Zamestnanecké jedlá na základe zoznamu objednaných Jedál pre pacientov a Zamestnaneckých jedál.
  7. Cena za práce vykonané Poskytovateľom (Zhotoviteľom) na Diele nad rozsah tejto Zmluvy, ktoré boli vyžiadané Objednávateľom, resp. vopred schválené Objednávateľom v súlade s článkom 7.17 tejto Zmluvy, bude predmetom samostatných čiastkových faktúr vystavených analogicky s bodom 18.1 tohto článku Zmluvy.
  8. V prípade predčasného ukončenia tejto Zmluvy podľa čl. 25 tejto Zmluvy sa stáva nesplatená časť Ceny Diela, tj. cena za stavebné práce – zhotovenie stravovacej prevádzky, v celej výške splatnou v lehote 30 dní od doručenia písomnej výzvy Poskytovateľa (Zhotoviteľa), s výnimkou prípadu, kedy nedošlo k Protokolárnemu odovzdaniu Diela podľa čl. 2.2 bod w)(ii) a článku 8 tejto Zmluvy a kedy vzniká Poskytovateľovi (Zhotoviteľovi) nárok len na pomernú časť v súlade so stavom zhotovovania Diela. Vysporiadanie vlastníckych práv k Novým zariadeniam bude riešené postupom podľa bodu 25.3 až 25.5 tejto Zmluvy.
  9. Splatnosť každej faktúry podľa tohto článku Zmluvy je 30 dní odo dňa riadneho doručenia podpísaného originálu faktúry Objednávateľovi vrátane príloh.
  10. Každá faktúra podľa tohto článku Zmluvy musí obsahovať všetky náležitosti daňového dokladu stanoveného Právnymi predpismi. V prípade, ak faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, Objednávateľ je oprávnený vrátiť faktúru najneskôr do 5 pracovných dní od jej obdržania Poskytovateľovi (Zhotoviteľovi), ktorý je povinný faktúru upraviť, resp. doplniť najneskôr do 5 dní odo dňa jej doručenia. Úprava a/alebo doplnenie faktúry podľa predchádzajúcej vety má vplyv na splatnosť faktúry, tzn. že sa splatnosť faktúry predlžuje o dobu doručenia opravenej a/alebo doplnenej faktúry Objednávateľovi.

# **Inflačná doložka**

* 1. Poskytovateľ (Zhotoviteľ) sa zaväzuje, že cena Jedla pre pacientov uvedená v Prílohe č. 14 tejto Zmluvy a cena Zamestnaneckého jedla uvedená v Prílohe č. 13 tejto Zmluvy bude zo strany Poskytovateľa (Zhotoviteľa) viazaná vo výške dohodnutej v čase nadobudnutia účinnosti Zmluvy najmenej po dobu 12 mesiacov od nadobudnutia účinnosti tejto Zmluvy.

* 1. Cena Zamestnaneckého jedla a cena Jedla pre pacientov podľa čl. 17 tejto Zmluvy sa bude počnúc prvým kalendárnym mesiacom nasledujúcim po uplynutí doby uvedenej v bode 19.1 tejto Zmluvy a následne každoročne, vždy k 1. januáru kalendárneho roka, zvyšovať o ročnú (na báze kalendárneho roka) priemernú mieru inflácie určenú ako hodnota aktuálneho rastu spotrebiteľských cien meranú harmonizovaným indexom spotrebiteľských cien (ďalej ako „**HICP**“) k 12-temu mesiacu predchádzajúceho kalendárneho roka zverejneným Eurostatom pre oblasť Slovenskej republiky na webovom sídle: <http://epp.eurostat.ec.europa.eu>. Ustanovenie tohto bodu sa nepoužije počas plynutia doby uvedenej v bode 19.1 tejto Zmluvy.
  2. Ak HICP prestane platiť alebo bude upravený alebo ak bude určený nový základ, Zmluvné strany sa dohodnú na náhradnom indexe, ktorý bude platiť namiesto neho, alebo na novej metóde, ktorá bude použitá pre určenie každého zvýšenia.
  3. Bez ohľadu na ustanovenia čl. 19.1 až 19.3 tejto Zmluvy cena Zamestnaneckého jedla a cena Jedla pre pacientov podľa čl. 17 tejto Zmluvy môže byť Poskytovateľom (Zhotoviteľom) upravená aj v prípade preukázateľného zvýšenia nákladov Poskytovateľa (Zhotoviteľa) z dôvodu všeobecne vyhláseného rastu priemernej mzdy podľa kolektívnej zmluvy, resp. rastu priemernej mzdy a minimálnej mzdy v Slovenskej republike oznamovanej Štatistickým úradom Slovenskej republiky za uplynulý rok alebo v prípade zmeny odvodových povinností uložených zákonom (napr. z miezd, DPH atď.).

# **Zabezpečenie prechodu zamestnancov**

* 1. Zmluvné strany berú na vedomie, že v súlade s § 28 ods. 1 zákona č. 311/2001 Z. z. Zákonník práce v znení neskorších predpisov (ďalej len „**Zákonník práce**“) tým, že sa prevádza činnosť Objednávateľa ako zamestnávateľa, konkrétne činnosť Stravovacej prevádzky súvisiacej s prípravou Jedál pre pacientov a Zamestnaneckej stravy Objednávateľa na Poskytovateľa (Zhotoviteľa), prechádzajú aj práva a povinnosti z pracovnoprávnych vzťahov Prevádzaných zamestnancov na Poskytovateľa (Zhotoviteľa), a to ku dňu účinnosti Zmluvy. Túto skutočnosť potvrdzujú podpisom tejto Zmluvy obe Zmluvné strany.
  2. Zmluvné strany sa týmto zaväzujú vykonať voči Prevádzaných zamestnancom všetky právne a iné úkony, ktoré im ako prevodcovi a preberajúcemu zamestnávateľovi ukladá Zákonník práce a všeobecne záväzné právne predpisy v oblasti pracovného práva.
  3. Pre vylúčenie pochybností zoznam Prevádzaných zamestnancov a ich pracovného zaradenia, ktorí sú ku dňu účinnosti tejto Zmluvy v pracovnoprávnom vzťahu s Objednávateľom prikladajú Zmluvné strany k tejto Zmluve v rámci Prílohy č. 7.
  4. Objednávateľ sa zaväzuje bezodkladne nahradiť Poskytovateľovi (Zhotoviteľovi) akékoľvek náklady, ktoré mu vzniknú v dôsledku pracovnoprávneho nároku uplatneného preberaným zamestnancom voči Poskytovateľovi (Zhotoviteľovi) v rozsahu, v akom tento uplatnený nárok súvisí so skutočnosťami, ktoré nastali v období pred účinnosťou tejto Zmluvy (najmä kompenzácie za nevyčerpanú dovolenku, akékoľvek uplatnené nároky a/alebo pohľadávky preberaných zamestnancov).
  5. Zmluvné strany sa dohodli, že ukončením platnosti tejto Zmluvy z akéhokoľvek dôvodu dochádza k spätnému prevodu hospodárskej jednotky/činnosti Poskytovateľa v rozsahu Stravovacej prevádzky na Objednávateľa, v dôsledku čoho z Poskytovateľa na Objednávateľa prechádzajú práva a povinnosti z pracovnoprávnych vzťahov zamestnancov pracovne zaradených na pozíciách obsahovo zodpovedajúcich tým, ktoré sú uvedené v Prílohe č. 7 na Objednávateľa v súlade s príslušnými ustanoveniami Zákonníka práce; Článok 20 Zmluvy sa uplatní primerane.

# **Poistenie**

* 1. Poskytovateľ (Zhotoviteľ) je povinný mať odo Dňa odovzdania Staveniska uzatvorenú poistnú zmluvu pre prípad zodpovednosti pri výkone podnikateľskej činnosti, ktorá poskytne finančné krytie následkov jeho zodpovednosti alebo zodpovednosti ním poverených tretích osôb alebo osôb, ktorým umožnil prístup na Stavenisko za škodu pri ujme na zdraví, priamych alebo nepriamych hmotných alebo nehmotných škodách spôsobených Objednávateľovi alebo tretím osobám vo výške 200.000,- EUR. Túto svoju povinnosť je Poskytovateľ povinný preukázať Objednávateľovi predložením fotokópie poistnej zmluvy do 10 dní odo dňa nadobudnutia účinnosti tejto Zmluvy, pričom trvanie poistnej zmluvy je povinný kedykoľvek počas platnosti tejto Zmluvy na požiadanie preukázať Objednávateľovi. Fotokópia poistnej zmluvy bude tvoriť prílohu č. 19 tejto Zmluvy.

* 1. Poskytovateľ (Zhotoviteľ) je povinný uzatvoriť a udržiavať v platnosti všetky poistenia, ktoré vyžadujú Právne predpisy.
  2. Poskytovateľ (Zhotoviteľ) je povinný poskytnúť Objednávateľovi na požiadanie kópie všetkých poistných zmlúv a potvrdenie o úhrade poistného na dané poistné obdobie, ktoré sa týkajú požadovaného poistenia (spolu s akýmikoľvek ďalšími informáciami, ktoré Objednávateľ požaduje, a ktoré súvisia s takýmito poistnými zmluvami) a Objednávateľ je oprávnený do nich počas bežných prevádzkových hodín nahliadnuť. Uvedené je Poskytovateľ (Zhotoviteľ) Objednávateľovi povinný predložiť v lehote do 10 dní od doručenia výzvy, inak sa má za to, že poistenie nie je platne dojednané.
  3. Pokiaľ Poskytovateľ (Zhotoviteľ) poruší ustanovenie bodov 21.2 a 21.3 tohto článku Zmluvy, Objednávateľ môže uhradiť poistné požadované za účelom zachovania platnosti požadovaného poistenia podľa bodov 21.1 a 21.3 tohto článku Zmluvy alebo sám zabezpečiť také poistenie a v oboch prípadoch sa Poskytovateľ (Zhotoviteľ) zaväzuje nahradiť takto zaplatenú sumu na základe písomnej výzvy Objednávateľovi.
  4. Poskytovateľ (Zhotoviteľ) je povinný bezodkladne informovať Objednávateľa o akejkoľvek zmene týkajúcej sa poistenia požadovaného touto Zmluvou.

# **Zodpovednosť za škodu**

* 1. Zmluvné strany sú povinné počas trvania tejto Zmluvy vynakladať maximálne úsilie, aby sa predišlo vzniku alebo minimalizovala možnosť vzniku škôd a dôsledkov, na náhradu ktorých má Zmluvná strana podľa Zmluvy nárok požadovať ju od druhej Zmluvnej stravy.
  2. Každá Zmluvná strana zodpovedá za škodu, ktorú svojím konaním, opomenutím spôsobila druhej Zmluvnej strane alebo tretím osobám, pokým nie je v tejto Zmluve určené inak. Poskytovateľ (Zhotoviteľ) nezodpovedá za škodu, ktorá vznikla Objednávateľovi alebo inému subjektu, pokiaľ táto vznikla v dôsledku výkonu práva Poskytovateľa (Zhotoviteľa) podľa bodov 14.5 a 15.3 tejto Zmluvy.
  3. Objednávateľ sa zaväzuje bezodkladne nahradiť Poskytovateľovi (Zhotoviteľovi) akékoľvek platby z titulu sankcií uložených zo strany štátnych orgánov a/alebo tretích osôb, povinnosť uhradenia ktorých vznikla Poskytovateľovi (Zhotoviteľovi) v dôsledku porušenia práv a povinností Objednávateľa upravených Zmluvou alebo Právnymi predpismi.
  4. Odo Dňa odovzdania Staveniska až do dňa Protokolárneho odovzdania Diela podľa čl. 2.2 bod w)(ii) tejto Zmluvy zodpovedá Poskytovateľ (Zhotoviteľ) za všetky škody spôsobené ním, Poskytovateľom (Zhotoviteľom) poverenými tretími osobami alebo osobami, ktorým umožnil prístup na Stavenisko na zhotovovanom Diele, Zariadeniach vrátane hnuteľných a nehnuteľných vecí súvisiacich s realizovaným Dielom.
  5. Zodpovednosť za škodu spôsobenú Objednávateľovi alebo tretím osobám v súvislosti s realizáciou Diela nesie v plnej miere Poskytovateľ (Zhotoviteľ).
  6. Poskytovateľ (Zhotoviteľ) je povinný nahradiť Objednávateľovi škodu, ktorá Objednávateľovi vznikne v dôsledku:
  7. nároku na náhradu škody na živote alebo zdraví, ktorý vznesie oprávnená osoba voči Objednávateľovi, a ktorý vyplýva alebo akokoľvek súvisí s Dielom, Zariadením, Novými zariadeniami alebo plnením práv a povinností, ktoré je Poskytovateľ (Zhotoviteľ) povinný plniť podľa tejto Zmluvy,
  8. nároku na náhradu škody na majetku, ktorý vznesie oprávnený subjekt voči Poskytovateľovi (Zhotoviteľovi), a ktorý vyplýva alebo akokoľvek súvisí s Dielom, Zariadením, Novými zariadeniami alebo plnením práv a povinností, ktoré je Poskytovateľ (Zhotoviteľ) povinný plniť podľa tejto Zmluvy,
  9. úhrady akýchkoľvek platieb a sankcií uložených Objednávateľovi, ktorých povinnosť uhradenia mu vznikla v dôsledku porušenia práv a povinností Poskytovateľa (Zhotoviteľa) upravených touto Zmluvou alebo Právnymi predpismi,

okrem prípadov, kedy bola škoda spôsobená úmyselným konaním Objednávateľa alebo porušením povinností Objednávateľa vyplývajúcich z tejto Zmluvy a Právnych predpisov.

# **Sankcie**

* 1. Ak Poskytovateľ (Zhotoviteľ) v rozpore s víťaznou ponukou v rámci Verejnej súťaže nesplní svoju povinnosť zhotoviť Dielo riadne a včas v Prechodnom období podľa čl. 2.2 písm. r) tejto Zmluvy je povinný uhradiť Objednávateľovi jednorazovú zmluvnú pokutu vo výške EUR 10.000,- (slovom desaťtisíc EUR), avšak len v prípade, že porušenie tejto povinnosti Poskytovateľa (Zhotoviteľa) nebolo spôsobené Vyššou mocou alebo Liberačnými udalosťami alebo neposkytnutím súčinnosti zo strany Objednávateľa.
  2. V prípade omeškania Poskytovateľa (Zhotoviteľa) so zhotovením Diela v Prechodnom období má Objednávateľ právo poveriť realizáciou zameškaných prác a výkonov tretiu osobu, a to na náklady Poskytovateľa (Zhotoviteľa) v cene, za akú sa ich zaviazal vykonať Poskytovateľ (Zhotoviteľ) navýšenú maximálne o 15 %.
  3. Pod nesplnením povinnosti zhotoviť Dielo v Prechodnom období sa nerozumejú drobné nedorobky, ktoré nebudú mať vplyv na riadne užívanie, ktoré sa malo zhotovením Diela zabezpečiť.
  4. Ak Poskytovateľ (Zhotoviteľ) nedodá požadovaný počet objednaných Zamestnaneckých jedál alebo Jedál pre pacientov, je povinný uhradiť Objednávateľovi zmluvnú pokutu vo výške EUR 10,- (slovom: desať EUR) za každé riadne objednané a nedodané jedlo, avšak len v prípade, že porušenie tejto povinnosti Poskytovateľa (Zhotoviteľa) nebolo spôsobené Vyššou mocou alebo Liberačnými udalosťami alebo neposkytnutím súčinnosti zo strany Objednávateľa.
  5. Ak je Poskytovateľ (Zhotoviteľ) v omeškaní so splnením peňažného záväzku alebo jeho časti fakturovaného Objednávateľom v súlade so bodom 5.3 alebo 10.3 tejto Zmluvy, vzniká Objednávateľovi, ktorý si splnil svoje zmluvné a zákonné povinnosti, právo požadovať z nezaplatenej sumy úroky z omeškania vo výške podľa § 1 ods. 2 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
  6. V prípade omeškania Objednávateľa s úhradou dohodnutej ceny za Stravovacie služby poskytované Objednávateľovi alebo Ceny Diela má Poskytovateľ (Zhotoviteľ) právo požadovať z nezaplatenej sumy úroky z omeškania vo výške podľa § 1 ods. 2 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
  7. V prípade nesplnenia záväzku Poskytovateľa poskytnúť novú diétu (t.j. inú, ako je uvedené v prílohe č, 1 tejto Zmluvy) v súlade s bodom 13.1 tejto Zmluvy, je Poskytovateľ povinný uhradiť Objednávateľovi zmluvnú pokutu vo výške EUR 10,- (slovom: desať EUR) za každú nezabezpečenú požadovanú diétu, avšak len v prípade, že porušenie tejto povinnosti Poskytovateľa (Zhotoviteľa) nebolo spôsobené Vyššou mocou alebo Liberačnými udalosťami alebo neposkytnutím súčinnosti zo strany Objednávateľa.
  8. Ak Poskytovateľ (Zhotoviteľ) neposkytne Zamestnanecké jedlá alebo Jedlá pre pacientov v požadovanej kvalite podľa prílohy č. 1 alebo prílohy č. 12 tejto Zmluvy, je povinný uhradiť Objednávateľovi zmluvnú pokutu vo výške EUR 5,- (slovom: päť EUR) za každé takto poskytnuté jedlo, avšak len v prípade, že porušenie tejto povinnosti Poskytovateľa (Zhotoviteľa) nebolo spôsobené Vyššou mocou alebo Liberačnými udalosťami alebo neposkytnutím súčinnosti zo strany Objednávateľa.
  9. V prípade porušenia povinnosti mlčanlivosti podľa bodu 29.5 tejto Zmluvy je Objednávateľ oprávnený požadovať zaplatenie zmluvnej pokuty Zhotoviteľom vo výške 500,- €, a to za každé porušenie povinnosti mlčanlivosti.

# **Doba trvania Zmluvy**

* 1. Táto Zmluva sa uzatvára na dobu určitú, a to od nadobudnutia účinnosti tejto Zmluvy do uplynutia 10 rokov (slovom: desať rokov) odo Dňa odovzdania Staveniska.

* 1. Zmluvné strany sa výslovne dohodli, že Doba trvania tejto Zmluvy sa predlžuje o dobu, počas ktorej nebolo možné zrealizovať Dielo ku Dňu skončenia Prechodného obdobia z nasledovných dôvodov:
  2. neposkytnutie požadovanej súčinnosti a/alebo iné konanie, príp. nekonanie zo strany Objednávateľa, ktoré malo za následok predĺženie Prechodného obdobia,
  3. Vyššia moc,
  4. Liberačná udalosť a/alebo
  5. Zmena Diela podľa článku 7.17 tejto Zmluvy, ktorá bude mať za následok predĺženie Prechodného obdobia a vplyv na dobu realizácie Diela.
  6. Zmluvné strany sa dohodli, že ku dňu skončenia platnosti Zmluvy z dôvodu jej uplynutia, predčasného skončenia alebo iného dôvodu zrealizujú Protokolárne odovzdanie podľa čl. 2.2 písm. w) bod (iv) tejto Zmluvy.

# **Predčasné ukončenie Zmluvy**

* 1. Okrem zániku tejto Zmluvy uplynutím doby, na ktorú bola uzatvorená, môžu Zmluvné strany predčasne ukončiť túto Zmluvu okrem zákonných dôvodov aj z dôvodov dohodnutých v článku 26, 27 alebo 28 tejto Zmluvy.
  2. Predčasným ukončením tejto Zmluvy nezanikajú práva a povinnosti Zmluvných strán, o ktorých je to výslovne stanovené v tejto Zmluve alebo, z ktorých povahy vyplýva, že pretrvávajú aj po dni ukončenia Zmluvy.
  3. Objednávateľ sa zaväzuje v prípade predčasného ukončenia tejto Zmluvy uzatvoriť zmluvu o kúpe Nových zariadení (ďalej len „**Budúca kúpna zmluva**“) po doručení písomnej výzvy Poskytovateľa (Zhotoviteľa) podľa bodu 25.4 tejto Zmluvy, ktorej predmetom bude záväzok Poskytovateľa (Zhotoviteľa) previesť vlastníctvo Nových zariadení na Objednávateľa a záväzok Objednávateľa zaplatiť Poskytovateľovi (Zhotoviteľovi) kúpnu cenu za Nové zariadenia za nasledovných podmienok:
     1. Predmet prevodu: Nové zariadenia, resp. niektoré z nich podľa rozhodnutia Poskytovateľa (Zhotoviteľa).
     2. Kúpna cena: určená znaleckým posudkom súdneho znalca podľa výberu Poskytovateľa (Zhotoviteľa).
     3. Odovzdanie Nových zariadení Objednávateľovi: do 30 dní od podpisu Budúcej kúpnej zmluvy,
     4. Splatnosť kúpnej ceny: do 30 dní od uzavretia Budúcej kúpnej zmluvy.

* 1. Poskytovateľ (Zhotoviteľ) je oprávnený poslať Objednávateľovi písomnú výzvu na uzatvorenie Budúcej kúpnej zmluvy najneskôr do 30 dní po tom, čo bude druhej Zmluvnej strane doručený prejav vôle ktorejkoľvek zo Zmluvných strán smerujúci k predčasnému ukončeniu Zmluvy v zmysle v článku 26, 27 alebo 28 tejto Zmluvy.
  2. Objednávateľ sa zaväzuje uzatvoriť s Poskytovateľom (Zhotoviteľom) Budúcu kúpnu zmluvu do pätnástich (15) pracovných dní od doručenia písomnej výzvy podľa bodu 25.4 tejto Zmluvy. Zmluvné strany sa dohodli, že Budúca kúpna zmluva bude podpísaná v priestoroch Objednávateľa alebo v priestoroch uvedených v písomnej výzve.

# **Porušenie Zmluvy na strane Poskytovateľa**

* 1. V prípade, ak dôjde k podstatnému porušeniu Zmluvy na strane Poskytovateľa (Zhotoviteľa) je Objednávateľ oprávnený odstúpiť od tejto Zmluvy za podmienok uvedených v tomto článku Zmluvy.
  2. Objednávateľ je povinný doručiť Poskytovateľovi (Zhotoviteľovi) výzvu na nápravu, ktorá musí obsahovať popis podstatného porušenia Zmluvy na strane Poskytovateľa (Zhotoviteľa) a primeranú lehotu na nápravu. Objednávateľ je oprávnený odstúpiť od Zmluvy po uplynutí lehoty na nápravu, ak Poskytovateľ (Zhotoviteľ) nezabezpečil nápravu porušení Zmluvy, alebo v porušovaní Zmluvy pokračuje. Táto Zmluva skončí dňom doručenia odôvodneného písomného odstúpenia z dôvodu podstatného porušenia Zmluvy Poskytovateľovi (Zhotoviteľovi).
  3. Za podstatné porušenie Zmluvy na strane Poskytovateľa (Zhotoviteľa) sa na účely tejto Zmluvy považuje:
     1. sústavné porušovanie niektorej z povinností Poskytovateľa (Zhotoviteľa) podľa tejto Zmluvy, ktoré podstatne ovplyvňuje realizáciu/zhotovenie Diela a poskytovanie Stravovacích služieb podľa tejto Zmluvy, najmä povinností, ku ktorým sa zaviazal v čl. 3 a 5, prílohe č. 1, prílohách č. 12-13 a 17. tejto Zmluvy,
     2. ak je Poskytovateľ (Zhotoviteľ) v predĺžení alebo v úpadku alebo bol na jeho majetok vyhlásený konkurz alebo vstúpil do likvidácie alebo bola proti nemu nariadená exekúcia postihujúca majetok v takom rozsahu, ktorý môže ovplyvniť jeho schopnosť plniťzáväzky podľa tejto Zmluvy,
     3. ak Poskytovateľ neuzavrie a nebude udržiavať v nepretržitej platnosti poistenie v zmysle článku 21 tejto Zmluvy,
     4. opustenie Staveniska zo strany Poskytovateľa (Zhotoviteľa) a nevykonávanie Služieb predpokladaných touto Zmluvou po dobu 20 po sebe nasledujúcich kalendárnych dní, pričom za vyššie uvedené sa nepovažuje nevykonávanie zhotovovania Diela z dôvodu nevyhovujúcich poveternostných podmienok,
     5. omeškanie Poskytovateľa (Zhotoviteľa) so splnením jeho povinnosti zhotoviť Dielo riadne a včas v Prechodnom období podľa čl. 2.2 písm. r) tejto Zmluvy trvajúce dlhšie ako 60 dní
     6. poskytovanie Stravovacích služieb prostredníctvom Subdodávateľa/Subdodávateľov.

# **Porušenie Zmluvy na strane Objednávateľa**

* 1. V prípade, že Objednávateľ alebo jeho právny nástupca podstatným spôsobom porušil povinnosť vyplývajúcu z tejto Zmluvy a/alebo Právnych predpisov, najmä povinnosť poskytnúť súčinnosť [najmä (avšak nie len) súčinnosť podľa článku 4.2.4 Zmluvy] a/alebo povinnosť zaplatiť odplatu za poskytnuté Stravovacie služby alebo za zhotovenie Diela, je Poskytovateľ (Zhotoviteľ) oprávnený odstúpiť od tejto Zmluvy za podmienok uvedených v tomto článku Zmluvy.
  2. Poskytovateľ (Zhotoviteľ) je povinný doručiť Objednávateľovi výzvu na nápravu, ktorá musí obsahovať popis podstatného porušenia Zmluvy na strane Objednávateľa a primeranú lehotu na nápravu. Poskytovateľ (Zhotoviteľ) je oprávnený odstúpiť od Zmluvy po uplynutí lehoty na nápravu, ak Objednávateľ nezabezpečil nápravu porušení Zmluvy, alebo v porušovaní Zmluvy pokračuje. Táto Zmluva skončí dňom doručenia odôvodneného písomného odstúpenia z dôvodu podstatného porušenia Zmluvy Objednávateľovi.

# **Výpoveď z dôvodu podstatnej zmeny na strane Objednávateľa**

* 1. Poskytovateľ (Zhotoviteľ) má právo vypovedať túto Zmluvu z dôvodu, že počas dvanástich po sebe nasledujúcich kalendárnych mesiacov objem objednaných Zamestnaneckých jedál alebo pripravovaných Jedál pre pacientov poklesne pod 80% objemu predpokladaného v súťažných podkladoch k Verejnej súťaži.
  2. Zmluva v takom prípade zaniká uplynutím výpovednej doby v trvaní 6 mesiacov počítanej od prvého dňa kalendárneho mesiaca nasledujúceho po mesiaci, v ktorom bola písomná výpoveď doručená podľa bodu 28.1 tohto článku Zmluvy Objednávateľovi.

# **Spoločné ustanovenia**

* 1. Zmluvné strany sú povinné poskytovať si potrebnú súčinnosť pri plnení ich záväzkov z tejto Zmluvy, a to aj v prípade, že tieto nie sú výslovne upravené v tejto Zmluve, ale sú potrebné na dosiahnutie jej účelu.
  2. Ak vznikne medzi Zmluvnými stranami potreba prerokovať alebo dohodnúť niektoré záležitosti v súvislosti s touto Zmluvou, dotknutá Zmluvná strana je povinná odpovedať písomne v lehote do 10 dní od doručenia písomnej žiadosti od druhej Zmluvnej strany.
  3. Zmluvné strany súhlasia, že pokiaľ bude spravodlivé požadovať od nich prijatie a vykonanie výslovne neupravených opatrení a úkonov, vrátane uzavretia nových zmlúv, ktoré budú nevyhnutne potrebné na uskutočnenie účelu tejto Zmluvy, takéto opatrenia a úkony vykonajú bez zbytočného odkladu.
  4. Zmluvné strany sa zaväzujú, že sa budú informovať bez zbytočného odkladu o všetkých skutočnostiach potrebných pre splnenie ich záväzkov zo Zmluvy.
  5. Všetky informácie, ktoré si Zmluvné strany navzájom poskytnú v súvislosti s touto Zmluvou sa považujú za dôverné a Zmluvné strany sa zaväzujú, že ich neposkytnú tretím osobám a ani ich nepoužijú v rozpore s touto Zmluvou. Výnimku z tohto ustanovenia tvoria prípady, keď takéto informácie budú v potrebnom a nevyhnutnom rozsahu sprístupnené zamestnancom, spolupracovníkom, splnomocneným zástupcom, zmluvným partnerom, resp. subdodávateľom Zmluvných strán, resp. ak ide o informácie vyžiadané tretími osobami, ktorých oprávnenie k tomu vyplýva z príslušných Právnych predpisov alebo je potrebné na splnenie predmetu tejto Zmluvy. Zmluvné strany sú povinné uchovať v tajnosti najmä všetky také dôverné informácie a skutočnosti, ktoré sa dozvedeli v súvislosti s touto Zmluvou, či už pri jej uzatváraní alebo pri výkone práv a povinností podľa tejto Zmluvy, ktorých prezradenie by mohlo druhej Zmluvnej strane privodiť akúkoľvek ujmu. Zmluvné strany sú rovnako povinné zachovávať mlčanlivosť o skutočnostiach tvoriacich predmet obchodného tajomstva druhej Zmluvnej strany v súlade s príslušnými ustanoveniami Obchodného zákonníka a inými všeobecne záväznými právnymi predpismi. Povinnosť mlčanlivosti sa rovnako vzťahuje na zamestnancov, spolupracovníkov, splnomocnených zástupcov, zmluvných partnerov, subdodávateľov a pod. Zmluvných strán a Zmluvné strany sa zaväzujú prijať potrebné opatrenia voči uvedeným osobám ohľadom dodržiavania povinnosti mlčanlivosti podľa tohto bodu Zmluvy a berú na vedomie, že budú znášať všetky následky vyplývajúce z nedodržania tejto povinnosti uvedenými osobami. Povinnosti Zmluvných strán stanovené týmto bodom Zmluvy pretrvávajú aj po ukončení tejto Zmluvy. Zhotoviteľ berie na vedomie, že Objednávateľ je štátnou príspevkovou organizáciou.
  6. Akékoľvek oznámenie, pokyn alebo informácia, ktoré majú byť doručené druhej Zmluvnej strane podľa tejto Zmluvy, môžu byť doručené osobne alebo poštou (prípadne kuriérom), alebo zaslané emailom.
  7. Akékoľvek oznámenie, pokyn, informácia alebo dokument bude považovaný za doručený:

1. pri osobnom doručení v okamihu doručenia;
2. pri odoslaní doporučenou poštou ku dňu skončenia úložnej doby na pošte alebo fyzickým prevzatím;
3. ak je zaslaný emailom, po prijatí potvrdenia o odoslaní emailu; emailová korešpondencia sa považuje za písomný dokument, výlučne len ak obsahuje podpisy osôb oprávnených konať za konajúcu zmluvnú stranu.
   1. Adresy na doručovanie, pokiaľ nebude druhej Zmluvnej strane oznámená ich zmena sú uvedené v záhlaví tejto Zmluvy.
   2. Zmluvné strany sa dohodli, že úkony spojené s plnením tejto Zmluvy sú okrem štatutárnych orgánov oprávnené vykonávať nasledovné osoby:

Za Objednávateľa:

* + vo veciach zmluvných: Ing. Agnesa Sústriková, ek. námestníka PL Plešivec, tel.: 058/7921 515, mob.: 0908 8941 956, email: ekonom@pl-plesivec.sk;
  + vo veciach technických: p. Fifik Ondrej, správca PL Plešivec, tel.: 058/7921 156 kl. 260, mob.: 0905 315 022, email: spravca@pl-plesivec.sk;

Za Poskytovateľa (Zhotoviteľa):

* + vo veciach zmluvných: [*doplní uchádzač*], tel.: [*doplní uchádzač*]; email: [*doplní uchádzač*];
  + vo veciach technických: [*doplní uchádzač*], tel.: [*doplní uchádzač*]; email: [*doplní uchádzač*];
  1. Úkony, ktoré sa týkajú platnosti, účinnosti a/alebo obsahu tejto Zmluvy, a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány.
  2. Každá Zmluvná strana je povinná bez zbytočného odkladu informovať druhú Zmluvnú stranu o rozsahu oprávnenia oprávnených osôb uvedených v tomto článku Zmluvy, o obmedzeniach a/alebo zmenách ich oprávnenia. Každá zmluvná strana je oprávnená zmeniť oprávnené osoby podľa bodu 29.9 tohto článku zmluvy, a to písomným oznámením adresovaným druhej zmluvnej strane. Dňom doručenia oznámenia je zmena účinná.

# **Subdodávatelia**

* 1. Poskytovateľ (Zhotoviteľ) je oprávnený poskytovaním predmetu tejto Zmluvy poveriť svojich subdodávateľov. Zoznam subdodávateľov tvorí Prílohu č. 16 tejto Zmluvy. V zozname subdodávateľov sa uvádza podiel plnenia každého subdodávateľa z Odplaty vo finančnom vyjadrení v EUR s DPH (celkovej ceny plnenia) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „**Zákon o RPVS**“), musí byť subdodávateľ zapísaný v registri partnerov verejného sektora.
  2. V prípade, ak má počas plnenia Zmluvy Poskytovateľ (Zhotoviteľ) záujem zmeniť alebo doplniť svojich subdodávateľov, je povinný rešpektovať nasledovné pravidlá:
     1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
     2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
     3. Poskytovateľ (Zhotoviteľ) oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
  3. Návrh na zmenu subdodávateľa spolu s dokladmi podľa bodu 30.2.3 tohto článku Zmluvy a aktualizovaným znením Prílohy č. 4 musí Poskytovateľ (Zhotoviteľ) predložiť Objednávateľovi najneskôr (3) tri pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 30.2 tohto článku Zmluvy.
  4. Pre vylúčenie akýchkoľvek pochybností sa Zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku Zmluvy.
  5. V prípade, ak Poskytovateľ (Zhotoviteľ) využije na plnenie ktorejkoľvek povinnosti podľa tejto Zmluvy subdodávateľa, Poskytovateľ (Zhotoviteľ) za konanie subdodávateľa voči Objednávateľovi zodpovedá, ako keby plnenie vykonával sám.
  6. Poskytovateľ nie je oprávnený na poskytovanie Stravovacích služieb využiť subdodávateľov.

# **Záverečné ustanovenia**

* 1. Táto Zmluva nadobúda platnosť okamihom jej podpisu Zmluvnými stranami a účinnosť deň nasledujúci po dni zverejnenia zmluvy v Centrálnom registri zmlúv. Objednávateľ je povinný zabezpečiť splnenie tejto zákonnej povinnosti, inak zodpovedá Poskytovateľovi (Zhotoviteľovi) za tým spôsobenú škodu, pričom za škodu sa považuje aj ušlý zisk.
  2. Táto Zmluva je vyhotovená v štyroch (4) rovnopisoch, z ktorých každá Zmluvná strana obdrží dva (2) rovnopisy.
  3. Zmluvné strany sa dohodli, že pohľadávku, ktorá vznikne z tohto zmluvného vzťahu Poskytovateľovi (Zhotoviteľovi) ako veriteľovi, Poskytovateľ (Zhotoviteľ) nepostúpi tretej osobe bez predchádzajúceho písomného súhlasu Objednávateľa ako dlžníka; pričom súhlas Objednávateľa ako dlžníka na postúpenie pohľadávky je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky. Právny úkon, ktorým budú postúpené pohľadávky veriteľa v rozpore s týmto bodom Zmluvy bude podľa § 39 zákona č. 40/1964 Zb. Občiansky zákonník, v platnom znení neplatný.
  4. Meniť alebo dopĺňať túto Zmluvu je možné len na základe dohody Zmluvných strán, a to vo forme písomných očíslovaných dodatkov k tejto Zmluve.
  5. Zmluvné strany sa dohodli na predĺžení doby premlčania pohľadávok z tejto Zmluvy tak, že pohľadávky Poskytovateľa (Zhotoviteľa) sa nepremlčia skôr než 6 mesiacov po uplynutí Doby trvania Zmluvy.
  6. Ak niektoré ustanovenia tejto Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení, resp. jej platnosť ako celku. Namiesto neplatných alebo neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy Zmluvné strany túto otázku brali do úvahy.
  7. Táto Zmluva sa riadi a vykladá v súlade so slovenským právnym poriadkom. Vzťahy v tejto Zmluve neupravené sa spravujú príslušnými ustanoveniami Obchodného zákonníka a ostatnými všeobecne záväznými právnymi predpismi Slovenskej republiky.
  8. Zmluvné strany sa zaväzujú riešiť prípadné spory z tejto Zmluvy, vždy prednostne vzájomným rokovaním a dohodou. Ak nedôjde k vyriešeniu daného sporu do 30 dní od jeho vzniku, je každá zo Zmluvných strán oprávnená obrátiť sa na príslušný súd Slovenskej republiky.
  9. Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, Zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, Zmluvu neuzavreli v tiesni za nápadne nevýhodných podmienok, Zmluva je urobená v predpísanej forme, Zmluvu si pred jej podpísaním prečítali a na znak súhlasu s jej obsahom a právnymi účinkami ju vlastnoručne podpísali.

|  |  |  |
| --- | --- | --- |
| Objednávateľ:  V Plešivci, dňa .............................. |  | Poskytovateľ (Zhotoviteľ):  V [*doplní uchádzač*], dňa [*doplní uchádzač*] |
| **Psychiatrická liečebňa Samuela Bluma v Plešivci**  MUDr.Pavol Džodla, riaditeľ |  | [*doplní uchádzač*]  [*doplní uchádzač*] |

**Prílohy:**

1. Diétny systém *[predloží uchádzač v ponuke, bude v súlade s prílohou č. 10 týchto súťažných podkladov]*
2. Dodávky energií a poskytovanie služieb *[predloží úspešný uchádzač pri podpise zmluvy, bude v súlade s jeho ponukou a s prílohou č. 15 týchto súťažných podkladov]*
3. Limit nákladov na údržbu a opravu *[predloží uchádzač v ponuke, bude v súlade s prílohou č. 16 týchto súťažných podkladov]*
4. Elektronický systém nemocničného stravovania *[predloží uchádzač v ponuke, bude v súlade s prílohou č. 9 týchto súťažných podkladov]*
5. Pitný režim *[predloží uchádzač v ponuke, bude v súlade s prílohou č. 11 týchto súťažných podkladov]*
6. Práva a povinnosti nutričného terapeuta, oprávnenej osoby a stravovacej komisie *[predloží úspešný uchádzač pri podpise zmluvy]*
7. Zoznam preberaných zamestnancov a ich pracovného zaradenia *[predloží verejný obstarávateľ ako aktualizovanú prílohu č. 7 týchto súťažných podkladov pri podpise zmluvy]*
8. Harmonogram prác *[predloží uchádzač v ponuke, musí byť v súlade s časťou B. a D. súťažných podkladov]*
9. Zariadenia *[predloží úspešný uchádzač pri podpise zmluvy, bude v súlade s jeho ponukou a s prílohou č. 5 týchto súťažných podkladov]*
10. Nové zariadenia *[nakoľko uchádzač dokument preukazujúci splnenie požiadaviek podľa prílohy č. 6 a cenu za nové zariadenia predkladá v ponuke na základe požiadavky uvedenej v bode 8.3.9 časti A. súťažných podkladov, tak nie je potrebné, aby uchádzač do ponuky predložil túto prílohu k zmluve. Postačuje, ak túto prílohu k zmluve predloží až úspešný uchádzač pred podpisom zmluvy tak, aby bola zhodná s dokumentom, ktorý uchádzač predložil do ponuky na základe požiadavky uvedenej v bode 8.3.9 časti A. súťažných podkladov]*
11. Projektová dokumentácia *[predloží úspešný uchádzač pri podpise zmluvy, bude v súlade s jeho ponukou a s prílohou č. 4 týchto súťažných podkladov]*
12. Limitné časy objednávok z jednotlivých oddelení/kliník a záväzné intervaly pre dodávku jedál na oddelenia/kliniky *[predloží uchádzač v ponuke, bude v súlade s prílohou č. 14 týchto súťažných podkladov]*
13. Rozsah poskytovania zamestnaneckých jedál a cena zamestnaneckých jedál *[uchádzač predloží do ponuky dokument preukazujúci splnenie požiadaviek podľa prílohy č. 12 týchto súťažných podkladov. Nakoľko cenu za zamestnanecké jedlá predkladá uchádzač na základe požiadavky uvedenej v bode 8.3.10 časti A. súťažných podkladov, tak nie je potrebné, aby uchádzač v rámci prílohy predložil aj cenu zamestnaneckých jedál. Postačuje, ak cenu zamestnaneckých jedál ako prílohu predloží až úspešný uchádzač pred podpisom zmluvy, bude zhodná s dokumentom, ktorý uchádzač predložil do ponuky na základe požiadavky uvedenej v bode 8.3.10 časti A. súťažných podkladov]*
14. Cena jedál pre pacientov *[uchádzač predloží do ponuky dokument preukazujúci splnenie požiadaviek podľa prílohy č. 13 týchto súťažných podkladov. Nakoľko cenu za jedlá pre pacientov predkladá uchádzač do ponuky na základe požiadavky uvedenej v bode 8.3.10 časti A. súťažných podkladov tak nie je potrebné, aby uchádzač v rámci prílohy predložil aj cenu jedál pre pacientov. Postačuje, ak cenu jedál pre pacientov ako časť tejto prílohy k zmluve predložil až úspešný uchádzač, bude zhodná s dokumentom, ktorý uchádzač predložil do ponuky na základe požiadavky uvedenej v bode 8.3.10 časti A. súťažných podkladov]*
15. *Cena za výstavbu novej stravovacej prevádzky [cenu za výstavbu novej stravovacej prevádzky predloží až úspešný uchádzač, bude zhodná s dokumentom, ktorý uchádzač predložil do ponuky na základe požiadavky uvedenej v bode 8.3.8 časti A. súťažných podkladov]*
16. *Zoznam subdodávateľov [vypracuje úspešný uchádzač podľa príslušnej časti týkajúcej sa subdodávateľov v Prílohe č. 18 týchto súťažných podkladov a predloží verejnému obstarávateľovi najneskôr pred podpisom Zmluvy]*
17. *Podmienky poskytovania stravovacích služieb pre tretie osoby [predloží uchádzač v ponuke, bude v súlade s jeho ponukou a s prílohou č. 17 týchto súťažných podkladov]*
18. *Celková* predpokladaná cena za predmet Zmluvy počas celej doby jej trvania *[predloží až úspešný uchádzač, bude zhodná s dokumentom, ktorý uchádzač predložil do ponuky na základe požiadavky uvedenej v bode 8.3.11 časti A. súťažných podkladov]*
19. Fotokópia poistnej zmluvy *[predloží úspešný uchádzač do 10 dní odo dňa nadobudnutia účinnosti tejto Zmluvy]*